text:
Tað er nógv, sum ávirkar, og nógv er at hugsa um.Tá ið tú skalt velja tær eina útbúgving, er vanligt, at tú kannar útbúgvingar, sum tú hevur størstan áhuga í. At velja útbúgving krevur eisini annað. Gerandisdagurin í útbúgvingini kemur, og tí hevur tað týdning at velja sær eina útbúgving, sum eisini hóskar tínum arbeiðslagi, og spurningurin er til dømis eisini, um tú verður noydd/ur at flyta ella koyra langt í skúla, ella um tú kundi hugsað tær at lisið í útlondum.
Fyrst og fremst er spurningurin, hvat hevur týdning fyri teg? Innihaldið í útbúgvingini, undirvísingarhættir ella okkurt heilt annað. Tað, sum er avgerandi, er, at tú kennir teg sjálva/n, og at tú hugsar erliga um tað, tú ert stinnur í, tíni evni, tínar møguleikar og avmarkingar og tínar dreymar. Skriva um tíni áhugamál og tínar dreymar.
Veitst tú ikki, hvat tú vilt, kann tað vera eitt gott hugskot at hyggja at tí, tú ikki vilt. Soleiðis kanst tú beinanvegin skúgva tað til viks, sum tú eyðsýniliga ikki hevur áhuga í.
Eisini kanst tú seta tær sjálvum hesar spurningarnar:
Minst til, at tað er tú, sum velur tína útbúgvingarleið.
Ger eitt yvirlit yvir tað, tú dugir væl. Royn at raðfesta tað í eini 10 punkt. Raðfest eisini tíni áhugamál.
Ver realistisk/ur og ber saman tað, tú veitst um teg sjálva/n, og tað, tú veitst um útbúgvingina ella starvsmøguleikarnar – bæði tað, tú dugir væl og minni væl..
• Hvørji krøv eru til lesnað, læru, skúla og starv?
• Hvørjar avbjóðingar eru, og hvønn týdning hava tær?
• Ikki alt er líka lætt, hvussu tekur tú truplar støður?
• Hvat veitst tú?
Ofta fáa vit fyrstu vitanina frá vinum, familju, internetinum, sjónvarpi, lýsingum o.l.
Lætt er at blanda gitingar, slatur og fakta saman. Til ber at útvega sær gott grundarlag undir einum góðum vali við álítandi og hollari vitan um útbúgvingarnar.
Byrja við at fáa tær yvirlit og kunnleika her á www.les.fo og á www.ug.dk. Gev tær góðar stundir at lesa væl og virðiliga um útbúgvingarnar. Betur er at lesa eina ferð ov ofta.
Vel tær tínar mest áhugaverdu útbúgvingar og vitja heimasíðurnar hjá skúlunum, hygg at filmsbrotum, ofta settum spurningum o.s.fr.
Vitja skúlan, um til ber, t.d. lestrarvegleiðingina.
• Hvat annað kundi tú hugsað tær at vitað um útbúgvingina?
• Skal útbúgvingin vera stutt ella long, handalig ella bóklig?
• Er okkurt ávíst, tú skalt duga, fyri at fáa eitt ávíst starv?
• Hugsa um aðrar møguleikar – ætlan A, B og C.
Nú ber til at avmarka møguleikarnar og at savna seg um at velja. Tá ið tú stendur fyri at skula taka avgerðina, kanst tú fara at ivast og at stúra meiri enn vanligt, tað er natúrligt. Tað er tí, at avgerðin hevur týdning fyri teg.
Ikki er óvanligt at stúra, tá ið stórar avgerðir verða tiknar sum til dømis at velja útbúgving. Ivi, ótti og fjáltur um avleiðingar, um tú fert at klára útbúgvingina og so framvegis. Tess betur tú fyrireikar teg, tess betur ert tú før/ur fyri at velja. Oftast hvørvur stúranin tó ikki, men tað lættir um, tá ið tú ert væl fyrireikað/ur.
• Hvat talar til tín?
• Hvørja útbúgving hugsar tú oftast um?
• Hvat er orsøkin til, at tú hugsar um júst hesa útbúgvingina?
• Hvat er tín egni varhugi, og hvussu kennir tú tað?
Tað er valla skilagott at taka avgerðir bert eftir varhuga, og hvussu tú kennir tað, men kenslan kemur ikki av ongum. Ansa eftir at velja ávísa útbúgving tí onnur vænta tað av tær.
Raðfest útbúgvingarnar og met um, hvørjar útbúgvingar hóva tær best.
Hugsa tær, hvat tú kundi trivist væl í. Tað er torført, tí tú kanst ikki vita tað við vissu, og tað er í lagi. Men kanska tú kanst útiloka nøkur størv og síggja møguleikar at trívast og mennast í øðrum størvum. Soleiðis kanst tú, saman við øðrum spurningum og svarum, koma fram til at royna onkra ávísa útbúgving.
Ver ansin um at velja tær útbúgving útfrá eftirpurninginum í dag, tí arbeiðsmarknaðurin broytist.
Minst til, at tann avgerðin, tú tekur nú, avger ikki alla tína arbeiðsleið, tí tilber at skúla seg av nýggjum seinni ella at taka framhaldsútbúgving innan somu leið.
Her eru ymisk amboð til tín, sum eisini kunna hjálpa tær at velja útbúgving:
Útbúgvingarsumið: Samanber útbúgvingar, sum tú ert áhugað í, trýst her.
Atgongumerkið: fak og stig á miðnámsstøði, sum hóska til ávísar útbúgvingar, trýst her.
Lestrarveljarin: leita eftir útbúgvingum, sum tú hevur áhuga í, trýst her.
Starvskumpassið: vel tær eitt øki, sum tú kanska kundi hugsa tær at lisið ella lært innan, trýst her.
Hitt ein: til ber at síggja samrøður við fólk, sum eru í holt við at taka eina útbúgving ella, sum hava lokið sína útbúgving í Føroyum her.
Minst til at kanna umsóknarfreistirnar.
Kelda: www.ug.dk og www.les.fo.


c: text/html

text:
Góð ráð
Ferðandi
Ferðaseðlar til tyrluna skulu bíleggjast HER.
Gevið gætur: Tað er bert gjørligt at bíleggja einvegis ferðaseðil!
Ferðaseðilin verður bílagdur og goldin á netinum. Umráðandi er, at tú møtir rættstundis, minst 30 min. undan fráferð, so leiðarin á pallinum hevur góðar stundir til fyrireikingararbeiðið, áðrenn tyrlan fer.
Viðføri og frakt
Hvør ferðandi hevur loyvi at hava 20 kg av viðføri við sær.
Frakt skal bíleggjast á netinum.
Sera umráðandi er, at tú upplýsir, hvat slag av viðføri ella frakt, tú sendir. Tú skalt upplýsa tal, vekt, stødd, og um fraktin er trupul at handfara. Heitt verður á øll um at pakka viðføri/frakt soleiðis, at hetta ikki dálkar, tí annars kann manningin nokta at taka hana við.
Húsdjór o.a.
Smærri húsdjór verða bert tikin við, um tey eru í kurv ella eskju.
Max. stødd á hundakassa er 51x48x68 cm.
Samkomustaður
Niðanfyri er yvirlit yvir støð Tyrlan flygur.
http://www.landsverk.fo/?id=404

robotstxt: allowed

filter: keep


text:
Sum nakað heilt nýtt fer Norðurlandahúsið at hava opið um páskirnar. Nú rákið í Føroyum er, at hava meira opið fyri vitjandi, serliga um høgtíðirnar, fer Norðurlandahúsið fyri fyrstu ferð at hava opið um páskirnar, verður boðað frá í skrivi sent miðlunum.
Opið verður soleiðis:
Skírisdag 14.00-17.00 Páskaaftan 10.00-17.00 2. Páskadag 14.00-17.00 (Langafríggjadag og Páskadag er stongt).
Her er nakað av tí, sum børn og vaksin kunnu uppliva og njóta í Norðurlandahúsinum í páskafrítíðini:
“Skrímslini bjóða heim”
Komið á vitjan heima hjá Stóra Skrímsli og Lítla Skrímsli – har sleppur man at lesa og spæla, at telva við skrímslunum, at tekna, byggja, binda, fiska og nógv annað.
”Skrímslastovan”
Í Skrímslastovuni ber til at hugna sær við at tekna, skapa eitt Skrímsl, lesa bøkurnar um Stóra Skrímsl og Lítla Skrímsl o.a.


text:
Tag: NMU 2010
Móttøka fyri Magnusi í morgin
Í sambandi við at Magnus Jákupsson gjørdist norðurlendskur unglingameistari í 50 rygg í gjár og síðan hevur vunnið silvur og bronsu í somu kapping í dag í ávikavist 50 firvald og 200 rygg verður skipað fyri móttøku uttanfyri svimjihøllina í Gundadali í morgin – mánadagin 5. juli 2010 – kl. 14. Sí havnarsvimjifelag.com
5 føroysk met og 7 juniormet á NMU 2010
Tíðindaskriv frá Svimjisambandi Føroya
Føroysku svimjararnir megnaðu í morgun at seta 4 nýggj føroysk met og 5 føroysk juniormet, á norðurlendsku meistarastevnuni fyri ung, sum hevur verið í Drammen í gjár og í dag. Magnus Jákupsson vann sær hartil silvurheiðursmerki í 50 metra firvaldasvimjing, og bronsuheiðursmerki í 200 metra ryggsvimjing.
Nýtt føroyskt met í 4×200 frí hjá kvinnum
Tær fýra Cecilia Eysturdal, Tanja Skaalum, Turið S. Christiansen og Guðrun Mortensen meira ella minni sorlaðu føroyska metið og landsliðsmetið í 4×200 metra frísvimjing, á Norðurlendsku Meistarastevnu fyri Ung, sum hevur verið í Drammen í hesum døgum. Tíðin hjá teimum var 9:18.40, har føroyska metið hjá Shailu millum Garðarnar, Elspu Mørkøre, Lisbeth L. Joensen og Sáru Ejdesgaard frá SMÍ í 2004 var 9:54.55. Altso ein betring uppá 36.15 sekund, hjá hesum fýra gentunum árgang 1996 og 1997, harav tvær verða veruligir juniorar næsta ár, og tvær verða tað fyrst um tvey ár. Tíðin er eisini føroyskt juniormet, við tað at tær eru nóg ungar.
Magnus bronsa og føroyskt met í 200 rygg
Magnus Jákupsson úr Havnar Svimjifelag megnaði í morgun at svimja seg til nýtt føroyskt met, føroyskt juniormet og bronsuheiðursmerki á Norðurlendsku Meistarstevnuni fyri Ung, sum er í Drammen í hesum døgum. Tíðin hjá Magnusi var 2:11.26, har føroyska metið hjá Kára J. á Høvdanum var 2:12.62 frá Evropeisku JuniorMeistarastevnuni í Beograd í 2008, og kravtíðin til at kunna seta føroyskt juniormet var 2:11.99.
Cecilia nýtt juniormet í 400 frí
Cecilia Eysturdal úr Ægir setti í morgun nýtt føroyskt juniormet í 400 metra frísvimjing, á Norðurlendsku Meistarastevnuni fyri Ung, sum er í Drammen í hesum døgum. Tíðin hjá henni var 4:41.07, har juniormetið hjá Moniku Biskopstø eisini úr Ægir var 4:41.81, frá Reykjavík International Games í januar 2010.
Magnus silvur og føroyskt met í 50 firvald
Magnus Jákupsson úr Havnar Svimjifelag svam seg í morgun til føroyskt met í 50 metra firvaldasvimjing á langgeil, á Norðurlendsku Meistarastevnuni fyri Ung, sum er í Drammen í hesum døgum. Tíðin hjá honum var 25.90, har juniormetið hjá honum frá Small States stevnuni í Hafnarfirði herfyri var 26.05, og føroyska metið hjá Kára J. á Høvdanum frá heimsmeistarastevnuni í Rom í fjør summar var 26.03. Sostatt føroyskt met, føroyskt juniormet og norðurlendskt silvurheiðursmerki til Magnus, aftanfyri danska Martin Terp Olesen á 25.73, og frammanfyri svenska Oskar Ekström á 25.92.
Nýtt føroyskt met í 4×100 frí hjá kvinnum
Tíðindaskriv frá Svimjisambandi Føroya
Tær fýra Cecilia Eysturdal, Guðrun Mortensen, Tanja Skaalum og Turið S. Christiansen megnaðu her fyri løtu síðani at seta nýggj føroyskt met og juniormet í 4×100 frí, við tíðini 4:19.01 har føroyska metið og juniormetið frá Small States 2010 var 4:20.30. Hetta er avbera gott, tá ið hugsað verður um at tær allar fýra eru undir veruligan junioraldur, og tó so kláraðu at betra um eitt met sum út yvir Guðruna og Ceciliu hevði styrk av teimum báðum eitt ára eldru Poulu Ø. Mohr og Biritu Debes.
Skiftandi úrslit á NMU 2010 í morgun
Út yvir teir 50 rygg hjá Magnusi, so gekk tað ikki so væl hjá føroyingunum í Drammen at svimja upp til sínar tilmeldingartíðir í morgun. Nú vóru tær flestu gott nokk teoretisk útrokning í mun til hvussu skjótt hesi svimja í 25 metra hyli, har kappingin í Drammen sum kunnugt er í 50 metra hyli; men tó so vóru tær flestu eisini eitt sindur frá hvat tey hava klárað til dømis á Small States 2010.
Continue reading Skiftandi úrslit á NMU 2010 í morgun
Magnus vann 50 rygg á NMU 2010
Tíðindaskriv frá Svimjisambandi Føroya
Magnus Jákupsson vann her fyri løtu síðani 50 metra ryggsvimjing á norðurlendsku meistarastevnuni fyri ung, sum er í Drammen í Noregi nú 3. og 4. juli 2010. Tíðin hjá Magnusi var nýtt føroyskt juniormet, 27.68 har juniormetið hjá Kára J. á Høvdanum frá EJM í Beograd í 2008 var 27.89. Tíðin er eisini bara 3 hundrapartar frá føroyska metinum hjá Kára, sum er 27.65 frá HM í Rom í 2009. Eitt einastandandi úrslit hjá unga Magnusi, ið sum kunnugt ikki hevur rokkið veruligum junioraldri enn.


text:
1. Ber til at melda seg inn í Koda á netinum?
Ja, vit eru online, tá tú hevur tørv á okkum, uttan mun til um tað snýr seg um limaskap, skráseting av nýggjum verkum, konsertrapportering ella stuðulsumsókn.
At gerast limur í Koda kostar kr. 650 hjá orða-/tónasmiði og kr. 3.500 hjá tónleikaforlagi. Hetta er eitt eingangsgjald, sum verður rindað við innliman. Limaskapur er persónligur, so ein bólkur kann ikki gerast limur.
- Øll kunnu gerast limur í Koda uttan mun til tjóðskap og bústað.
- GG: Um tú ikki hevur eitt danskt cpr-nr., mást tú skriva fýra nullir aftaná tín føðingardag (-0000).
- Tá man gerst limur í Koda, verður man samstundis limur í NCB (Nordisk Copyright Bureau). NCB umsitur rættindini til innspæling og kopiering av tínum tónleiki.
2. Fái eg avrokning, tá eg spæli mín egna tónleik á einari konsert?
Ja, um talan er um eina almenna konsert, har fyriskiparin rindar til Koda. Koda metir um ein konsert er at meta sum almenn, áðrenn kravt verður inn fyri konsertina.
3. Skal eg rapportera, tá eg spæli tónleik hjá øðrum?
Ja, tú eigur altíð at minnast til at rapportera. Ikki bara tá tú spælir egnan tónleik, men eisini tá tú spælir tónleik hjá øðrum.


text:
SINGAPORE 18. mars 2010
Ognarskapurin av MV Doulos, sum er skrásett sum heimsins elsta sjófarandi ferðamannaskip, var alment avhendaður í dag, til ein kristnan buisnessman Eric Saw, Director & Chief Exectutive í BizNaz Resources International Pte Ltd í Singapore.
Hetta er als ikki fyrstu ferð, at Eric Saw hevur verið í samband við hetta sermerkta skipið. Familja mín og eg hava fleiri ferðir verið umborð, tá skipið hevur vitjað í Singapore segði hann. Men tað kom mær ongantíð til hugs, at vit ein dag skuldu gerast umsitarar av hesum serliga, søguliga skipi! Vit síggja Harrans hond og vilja, klárt í hesi avhendan, og biðja eftir, at vit mugu vera verdigir og trúfastir tænarar.
Mark Dimond, Director of Marine Operations hjá OM skipunum, skrivaði undir vegna reiðaríið. Hann segði soleiðis: Tá eg av fyrstani tíð fór við Doulos sum 3. meistari í januar 1978, hevði eg onga hóming av, at skipið fór at verða í tænastuni í so mong ár. Gud brúkti mína tíð umborð at læra meg so nógv um Seg sjálvan, og er tað ein framíhjárættur at hava sæð hvussu Gud hevur talað til so mong onnur, sum hava vitjað ella tænt umborð gjøgnum árini. Eg ynski Eric Saw Guds ríku signing við hansara framtíðar ætlanum.
Eftir at skjølini vóru undirskrivað, var ein avhendingarløta umborð, við eina skipasmiðju í Jurong, har vit gleddust um tey 32 árini, skipið hevur verið í tænastu og takkaðu Gudi fyri sítt trúfesti. Vertir fyri hesi løtuni vóru tey, ið eftir eru av manningini umborð, íroknað skiparin, Dirk Geuze, sum fyri stuttum kom umborð eftir at tíðin í Singapore bleiv longd, Harald Smit, Company Representative & Technical Manager, sum í løtuni tænir umborð sum maskinstjóri, seinasti manningarstjórin umborð, Seelan Govender og Mark Dimond. Eric Saw og nakrir innbodnir gestir vóru við til hesa løtuna. Fríggjadagin 19. mars, fer Eric Saw at vera vertur fyri einum takkar døgurða umborð á sínum Stewords Riverboat.
Peter Nicol, CEO fyri OM Ships International, sum ikki fekk verið við til avhendingina, segði: Tilgongdin at taka Doulos úr tænastu og selja skipið vísti seg at vera torfør og avbjóðandi. Vón okkara frá byrjan av var at finna eina loysn, so skipið kundi varðveitast, og eg eri sera glaður um, at ein avtala er gjørd við Eric Saw. Tað gleðir okkum almikið, at Doulos framvegis fer at tæna kristnum og øðrum í Singapore. Vit takka Gudi fyri, at Hann læt hesar dyrnar upp.
Eftir umvælingar og viðlíkahaldsarbeiði, ætlar Eric Saw, at skipið skal vera atkomiligt hjá almenninginum, frá einum føstum atløguplássi. Sjálvt um skipið enn einaferð hevur skákað sær undan upphøgging, sær tað út til, at siglingardagarnir eru av. Ætlanirnar innibera eina spennandi framvísing umborð, sum skal siga frá søguni hjá skipinum, sum fraktskip, vaktarskip, flóttafólkaskip, fyrsta klassa cruice line'ari og í nýggjari tíð, flótandi bókasøla og heim fyri meir enn 300 fólkum frá fleiri enn 50 londum.
Treytað av at vit fáa neyðug loyvir frá teimum ymsu myndugleikunum, ynskja vit at hava matstovur og kaféir, hvørt við sínum tema, eina bókasølu og ein sal til skeið, conferansur og brúdleyp segði Eric Saw. vit ætla eisini at skipið skal hava sín leiklut sum sjósavn, har víst verður runt umborð. Frá einum kristnum sjónarhorni, vóna vit eisini at kunna hava ein lítlan bíbliuskúla, sum vit vónandi einaferð fáa skipað fyri umborð. Skúlin fer í høvuðsheitum at hava skeið, ið ikki geva diplom, sum leik fólk, sum hava nógv um at vera, kunnu koma á og vaksa í teirra kristna lívið. Nakað, sum vit fara at miða ímóti, er at halda á við tí undurfullu mentanini, sum hevur verið so sjónlig, hvørja ferð ein er komin umborð á Doulos - ein mentan av kærleika, vinalagi og samfelag. Hetta verður tó torført at uppnáa!
Eric Saw hevur eisini eina navnabroyting í huga. Tá hann kennir seg klárt leiddan av Esaias 49,6, sigur hann Ætlan okkara er at geva skipinum navnið Doulos Phos, tá skipið í síni nýggju rollu verður bæði ein tænari og eitt ljós.
Eric Saw rekur eisini Stewords Riverboat (www.riverboat.com.sg), ein áarbátur, uttan motor (Mississippi-style), sum liggur við kai við Marina South Pier, hesin báturin er ein platformur fyri fleiri ymsum funktiónum, so sum: breyðbróting og eina kafé við tema sum bíbliu innspireraðan mat og samfelag.
Tey síðstu 32 árini hava fleiri enn 21 milliónir vitjandi verið umborð á MV Doulos , í 603 havnum í fleiri enn 104 londum. Hesa tíðina hevur skipið siglt fleiri enn 350.000 sjómíl sum er tað sama sum at sigla runt jørðina 16 fer! Í tænastu hjá OM Ships International síðani 1978, hevur skipið tænt væl, veitt kunnskap, hjálp og vón til milliónir av menniskjum í og kring heimsins havnarbýir.
CEO Peter Nicoll segði soleiðis Vit síggja Guds trúfesti gjøgnum hesi 32 árini av undurfullari tænastu, við 'tænaranum' Doulos sum ein framúrskarandi OM tænasta. Nógv lív eru umbroytt, bæði hjá vitjandi og teimum, sum hava tænt umborð.
OM Ships International heldur fram við sínum virki, við Logos Hope, sum kom í tænastu í 2009 og sum í løtuni tænir oyggja samfeløgunum í Karibiska Havinum. Fyri at fáa tey síðstu tíðindini og meir kunning kann ein vitja www.omships.org.
Ken Miller
Director of Communications
OM Ships International
Eisini vegna:
Eric Saw
Director & Chief Executive Steward
BizNaz Resources International Pte Ltd
kelda: nordlysid


text:
Danski staðurin í Kalifornia, Solvang, verður hundrað í ár. Tað var í 1911 at danskir lærarar grundaðu býin í gróðragóðum lendi. Í 75 ár hava tey skipað fyri Danish Days í lítla hugnaliga býnum við teim mongu donsku nøvnunum, ið ikki kunnu annað enn røra eitt føroyskt hjarta, ið kemur á trongd og má bíta í eina reyð-hvíta sambandsvaflu, millum valanna.
Á bakaravegginum í Solvang stendur øll hin danska kongarekkjan, frá Gormi gamla, um Valdemar Atterdag til Margretu II drotning.
Vær stille for Gud stendur yvir inngongdini og faðirvár er endurgivið á donskum í luthersku kirkjuni við Atterdag Road í Solvang. Árini 1914-1951 var Atterdag College í hesum øki.
Hurð um hurð við matstovuna Vikinggarden, sum hevur storkin á takinum, selur jødiski Steve Druian bøkur og heilsuvørur. Hann fylgir væl við í fótbólti og veit alt um føroyska landsliðið og tey føroysku lið, sum hava spælt móti Ísrael. Eisini um flogferðina hjá franska landsliðnum við einum svenskum flogfari til Føroya. Fleiri ferðir hava vit varnast at er tað nakað, sum úti í heimi er eitt tjóðarsavnandi føroyskt brand, so er tað fótbóltslandsliðið. Og mitt í fótbóltsprátinum leggur Steve Druian fram einasta atlas í bókabúðini – tað hjá Collins, sum skal koma á føroyskum um skamma stund. Verðin, verðin. Ikki er hon stór.
Og meðan tey lýsa við Theatrefest á Copenhagen Drive leggja vit býin Solvang afturum og vóna eina góða politiska reyð-hvíta oktoberfest í Føroyum.


text:
- Ein finnur seg ikki í, at ein bara verður traðkaður á, og tí haldi eg á. Men tað er ikki bara fyri okkum. Tað eru allir firðirnir. Tað nyttar einki, um alt er deytt um eini 10-15 ár.
Soleiðis sigur Føroya kendasti hummarafiskari, Poul Eiden Múller. Teir keyptu ein brúktan glastrevjabát í 2006 og fóru at seta hummararúsur út í Árnafirði. Men nú fæst ikki fyri agn.
- Vit hava einar 250 rúsur standandi úti. Tað eru 13 strekki. Men tað nyttar einki at draga, tí har hevur lítið og einki verið í síðan februar, sigur Poul Eiden Múller.
Trupulleikin er, sigur hann, at Bakkafrost alir í økinum, og serliga heilivágurin, sum verður brúktur til avlúsing, kann hava ávirkan á hummaran, og tí hevur hann kært avgerðina um, at Bakkafrost fekk loyvi at endurnýggja aliloyvi og víðka aliøki á Árnafirði.
Stjórin á Bakkafrost er hinvegin ikki blíður um ákærurnar og royndina hjá hummarafiskarum at forða fyri alingini á Árnafirði. Hann heldur tað hvørki snúgva seg um hummara ella umhvørvi.
- Hetta snýr seg als ikki um, hvussu nógv øki hummaramenninir hava ella ikki hava. Hetta snýr seg ikki um umhvørvi. Hetta snýr seg um peningaavpressing, sigur Regin Jacobsen.
Hann noktar blankt fyri, at heilivágurin drepur hummararnar:
- Mítt sjónarmið er, at um teir høvdu drigið rúsurnar annanhvønn dag, so høvdu teir fingið livandi góðan hummara, sigur Regin Jacobsen.
Lesið nógv meira í dagins Dimmalætting um málið.


text:
836 miljónir krónur í lønum í desember
Jólamánaðurin er vanliga tann mánaðurin í árinum, tá mest verður útgoldið í løn, og soleiðis var eisini í fjør.
Tá vórðu 836 milliónir krónur útgoldnar, og tað er met fyri einstakan mánaða.
Tað upplýsir Hagstovan á heimasíðu síni.
9 mia. kr. í 2017
Seinastu 4 árini hevur verið ein javnur vøkstur í lønargjaldingunum uttan summarið 2016, tá útgjaldingar stóðu meira í stað.
- Nú árið er komið at enda, kann staðfestast, at útgoldnu lønirnar í 2017 hava tilsamans verið góðar 9 mia. kr. í mun til góðar 8,5 mia. kr. árið fyri. Hetta er ein vøkstur á 5,7%. Vøksturin hevur verið støðugur seinastu fýra árini, upplýsir Hagstovan.
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Rúsdrekkaávirkaður og 12 persónar í bilinum
Myndarøð: Væleydnað seymiskeið fyri nýbyrjarar
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
Prát við Svend Højgaard
Ísraelar og palestinar - sum dagur og nátt
55 vilja vera stjóri
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Ein sólskinssøga á vetri
Íslendsk lodnuskip hava rokveiðu - norðmenn á veg
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Klipp fyri at brúka telefon í bilinum - kanska eisini í Føroyum
Messi brendi brotsspark
Samband
Postboks 226
FO-600 Saltangará


text:
Heimasíða til foreldur um ung og rús
Í dag fer ein nýggj heimasíða av bakkastokki, ið gevur eitt gott íkast til kjakið um ung og rús, og um týdningin av, hvussu...
Kári P. Højgaard spyr Poul Michelsen um føroyskar sendiharrar
Fyrispurningur eftir Tingskipanini § 52a
“Dreymar við havið” á størstu filmsstevnuna í Skandinavia
Føroyski filmurin eftir Sakaris Stórá skal luttaka á størstu filmsstevnuni í Skandinavia, Göteborg Film Festival
Bíðilistar og nýtsla av skannarum á Landssjúkrahúsinum
Kaj Leo Holm Johannesen hevur í dag sett Sirið Stenberg, skrivligan fyrispurning um bíðilistar og nýtslu av MR/CT-skannarum...


text:
Aftur medisinkistur í donskum bjargingarbátum
Nú hava danskar sjóvinnufyritøkur aftur loyvi at selja bjargingarbátar við einum innsiglaðum posa við ymiskum heilivági til ymisk lond. Hetta hendir eftir tvey ár við undantaksloyvum og ótryggleika, eftir at stjórnin í 2015 nýtulkaði ES-reglur og siðvenju.
Fólkatingið samtykti fríggjadagin eina broyting í heilivágslógini, sum ber í sær, at danskir veitarar av bjargingarbátum og aðrari sjóvinnuútgerð - teirra millum ein av heimsins leiðandi framleiðarum, VIKING Life-Saving Equipment í Esbjerg – aftur kunnu selja bjargingarbátar við innsiglaðum heilivági.
Heilivágurin verður latin í sokallaðum medisinkistum, hvørs innihald samsvarar við lokalu lóggávuna í landinum ella flaggtjóðini, sum keyparin av bjargingarbátinum er úr. Í tvey ár hevur hetta í roynd og veru verið forboðið hjá donskum veitarum.
Forboðið frá 2015 merkti, at krøv vóru um, at dansktmæltir kunningarseðlar skuldu leggjast í t.d. pakkar við pínustillandi tablettum ella sjóverkstablettum, sama um heilivágurin skuldi sendast til skip undir fremmandum flaggi, sum tildømis sigldu í Kyrrahavinum, uttan danska manning.
Millum onnur dømi vóru, at medisinkistan í bjargingarbátinum brádliga ikki mátti innihalda morfin ella Aspirin, tí hetta ikki er loyvt at selja í handkeypi í apotekum í Danmark, men har nakrar flaggtjóðir kunnu krevja tað í bjargingarbátum, sum eru á havshøvunum við langari fjarstøðu til læknahjálp.
Tó góvu heilsumyndugleikarnir undantaksloyvi til danskar fyritøkur, so tær kundu halda fram sum higartil, og undantaksloyvið er síðani longt eina einstaka ferð.
Kelda: maritimedanmark.dk


text:
Mastercard Debit Standard er eitt gjaldskort, sum kann nýtast í túsundtals handlum og sjálvtøkum kring allan heimin og sjálvsagt eisini á internetinum.
Við Mastercard Debit Standard ber ikki til at nýta meira pening, enn tú eigur á kontuni. Tá tú nýtir kortið, verður upphæddin tikin av kontuni beinanvegin, so tú hevur altíð yvirlit yvir, hvussu nógv tú eigur.
Við Mastercard Debit Standard kanst tú:
- ikki nýta meira pening, enn tú eigur
- taka upp til 15.000 kr. út um samdøgrið
- fáa atgongd til eina røð av fyrimunum og góðum avsláttarskipanum á internetinum og í Danmark. Les meira um avsláttarskipanina her
Fá meira at vita um Mastercard Debit við at venda tær til okkum ella les meira her.
Mastercard Debit Standard við egnari mynd
Til ber at fáa Mastercard Debit Standard við egnari mynd, les meira her
.
Umsókn um Mastercard Debit
Tú kanst søkja um at fáa MasterCard Debit við at útfylla umsóknarblaðið, ið liggur á høgra bredda og lata tað inn á einari av deildum bankans.


text:
Maersk góða inntøka av at sigla matvøruhjálp
Serligar amerikanskar reglur krevja, at minst helvtin av amerikonsku matvøruhjálpini skal flytast á amerikanskt skrásettum kjøli. Og tað kemur væl við hjá dótturfelagnum hjá A.P. Møller - Maersk, Maersk Inc., skrivar Jyllands-Posten.
USA er við sínum 2 mia. kr. um árið heimsins størsti stuðul av neyðhjálp til heimsins fátækastu. Í einum fýraára skeiði frá 2011 til 2014 komu útreiðslurnar til flutning av matvørum í “Food for Peace” upp í 114 mió. dollarar um árið.
Maersk Inc. situr við sínum flota av amerikanskt skrásettum skipum á umleið 20 prosentum av flutninginum av matvøruhjálpini, skrivar Jyllands-Posten.
Og tað hevði við sær í 2016 eitt samlað gjald frá amerikanska statinum til Maersk Inc. upp á 300 mió. dollarar.
Men nú finnast sambært blaðnum politikarar og neyðhjálparfelagsskapir at hesum reglunum, sum bera í sær, at minst helvtin av neyðhjálpini skal flytast við amerikanskt skrásettum skipum, tí amerikonsk sjófólk eru ov dýr.
»Tað eru nakrir serligir faktorar, sum ávirka prís og vinning hjá matvøruhjálparflutninginum hjá USAID. Teir umfata eyka logistikktænastur og krøv, sum ikki eru partur av standardtilboðunum hjá Maersk Line til kundar,« skrivar William Sagin, stjóri við ábyrgd fyri planlegging av farmi frá amerikonsku stjórnini hjá Maersk Line í USA, í skrivligum svari til Jyllands-Posten.
Harumframt koma eykaútreiðslur til at lúka amerikanskar reguleringar, sum Maersk hevur sett uml. 100 fólk at halda skil á.
Kelda: Jyllands-Posten


text:
Mentan
Kunningartiltak um talgilding av rokningum
16. Jan 2018
Hósdagin 18. januar kl. 14.00 verður kunningartiltak í Vinnuhúsinum um, hvussu fyritøkur kunnu bera seg at, nú krav verður sett um, at allar rokningar skulu sendast tí almenna talgildar.
les meir
62N og Betri Banki: Ferðast nú – gjald seinni!
16. Jan 2018
Nú bjóðar 62°N saman við Betri Banka eina spildurnýggja ferðafígging – Snarlán.
les meir
Fiskaaling góðar royndir við nýggjum kanningartóli
15. Jan 2018
KANNING: Granskarar á starvsstovuni hjá Fiskaaling hava higartil havt sera góðar royndir við einum tóli, ið granskarasetrið iNOVA hevur útvegað, og sum higartil mest hevur verið nýtt til at staðfesta og greina bakteriusamfeløg. Kanningar av slíkum slagi kunnu brúkast til nógvar ymiskar granskingarverkætlanir og tænastur, sum ávikavist fara fram á Fiskaaling, ella verða veittar av felagnum.
les meir
Samhugaverkfallið mánadagin avlýst
14. Jan 2018
24 tíma samhugaverkfallið, sum 21 fakfeløg á arbeiðsmarknaðinum høvdu boðað frá, er avlýst, nú tað eydnaðist Føroya Pedagogfelag at gera sáttmála við Fíggjarmálaráðið og Kommunala Arbeiðsgevarafelagið.
les meir
Verkbannið á kommunala sáttmálaøkinum er av
14. Jan 2018
Nýggj semja er undirskrivað – og verkbannið og verkfallið á kommunala sáttmálaøkinum er av.
les meir
Stjórin í Heilsutrygd, Jan Danielsen: Eg tømi ikki kassan
14. Jan 2018
Gomul Perla frá 2010: Eingin hevur fyri neyðini at stúra fyri, at tað knappliga ikki eru pengar í Heilsutrygdini. Taks krevur inn, og eftirlitið er strangt, sigur stjórin, Jan Danielsen.
les meir
Starvsmannafelagið í samhugaverkfall
13. Jan 2018
Felagið hevur lýst 24 tíma samhugaverkfall fyri limirnar, sum arbeiða á 14 arbeiðsplássunum hjá landinum, og fyri allar limir, sum arbeiða hjá kommununum, kommunalum felagsskapum og kommunalu dagrøktini frá mánamorgunin kl. 7.00
les meir
Firðirnir alstóran týdning fyri Føroyar
13. Jan 2018
KANNING: Nærum helmingurin av føroyska útflutningningsvirðinum verður framleitt í føroysku firðunum, og somu firðir taka eisini ímóti tilfeinginum, ið stendur fyri stórum parti av hinum helminginum. Talan er um alivinnu og fiskivinnu okkara, men eisini skjótt vaksandi ferðavinnan er brúkari av firðunum. Tað er tí týdningarmikið at vita, hvussu møgulig smitta, lýs í alivinnuni, eins og útlát frá landi, ferðast í og millum firðirnar.
les meir


text:
Robin Hood
Robin Hood hevur verið ein partur av Hollywood síðani 1938, men søgan um bogaskjúttan og uppreistrar sinnaða bretan, er nógv eldri enn so. Tað fyrsta man veit um Robin Hood, stavar frá yrkingina piers plowman úr seinnu helvt av 14. øld. Shakespear nýtti eisini navn hansara, men óvist er, um hann veruliga hevur verið til. Nógvir serfrøðingar vilja vera við, at Robin er ein íspunnin persónur. Serliga varð hann nógv nýttur í romantiska tíðarskeiðinum, innan bókmentir. Nógv gomul ongsk kvæði røða um hann og menninar hansara. Í filmhøpi hava nógvir hava haft leiklutin, sum Robin. Errol Flynn hevði leiklutin í 1938 og Kevin Costner aftur í Robin Hood: Prince of Thieves, ið helst er kendasti filmur, um harra Hood.


text:
18. apríl
18. apríl er dagur 108 í árinum í gregorianska kalendaranum (dagur 109 um skotár er). 257 dagar eru eftir av árinum.
Hendingar[rætta | rætta wikitekst]
- 1506 - Grundarsteinurin lagdur til Pæturskirkjuna í Vatikaninum í Rom.
- 2014 - Høgni Egilstoft Nielsen úr Sandavági vann FM í talvi bert 16 ára gamal. Tað gjørdist greitt, at hann hevði vunnið, longu tá eitt umfar var eftir, tí tá hevði hann 8 stig, meðan teir næstu eftir honum høvdu 6 stig. Hann er yngsti FM vinnari í talvi nakrantíð. Dagin eftir skrivaði hann artur føroyska talvsøgu, tá hann vann sín seinasta dyst og gjørdist tann higatil fyrsti og einasti, ið hevur vunnið FM í talvi við fullum stigatali.
Føðingar[rætta | rætta wikitekst]
Andlát[rætta | rætta wikitekst]
- 1955 - Albert Einstein, týskur alisfrøðingur (f. 1879)


text:
helst einasta rundkoyring undir Atlantshavinum
Í viku 48 vóru sprongdir 35 metrar á Hvítanesi og 22 metrar á Strondum. Í alt er hetta 57 metrar.
Tunnilin á Hvítanesi er nú komin niður á -51,3 metrar, meðan tunnilin á Strondum er komin niður á -71,7 metrar. Har tunnilin er djúpastur, er hann á -187 metrum.
Á Hvítanesi eru nú boraðir 1.454 metrar og á Strondum 1.605 metrar. Samanlagt gevur tað 3.059 metrar. Í vikuni byrjaði NCC, Eysturoyarmegin, at spreingja fyri rundkoyringini. Eini fimti skot skulu skjótast, áðrenn rundkoyringin er liðug.
Á Hvítanesi hevur NCC í viku 49 eisini bora tann fyrsta, av í alt fimm, pumpubrunnum. Hetta arbeiði fer eisini at halda fram komandi vikuna og ger, at tað ikki verður bora eins nógv av høvuðstunlinum.
Nú byrjar rundkoyringin undir Saltnesgrynnuni - helst einasta rundkoyring undir Atlantshavinum, at taka skap.
kelda: www.estunlar.fo


text:
Myndatøka 19.okt. 2017
02. Okt 2017
Myndatøka í Býlingshúsinum19.okt. kemur Sunrid í Gongd at taka myndir av børninum og vit byrja sum vant uml. kl 9.00 við myndum av vøggustovubørninum.Møguleiki...
les meir
Foreldrafundur 15.nov.2017 kl.19.00
02. Okt 2017
Góðu foreldur 15.nov. kl.19.00 vilja vit bjóða tykkum til foreldrafund í alrúminum í Býlingshúsinum undir Brúnni.Til fundin kemur Jógvan Fríriksson, bispur, at halda fyrilestur...
les meir
Kunning viðvíkjandi útbygging av vognskúrinum.
04. Aug 2017
Kunning viðvíkjandi útbygging av vognskúrinum.
les meir
Lýsing eftir námsfrøðingum
29. Mai 2017
- Ert tú áhuga/ður at verða ein partur av einum starvsfólkatoymi har viðurkenning er grundarlagið fyri trivna, menning og samstarv?
- Ynskir tú at ganga á odda fyri tí námsfrøðiliga arbeiði á stovninum?
- Ynskir tú at hava tína ávirkan á broytingarnar á stovninum?
Ja, so er hettar júst nakað fyri teg :-)
les meir
Børkustova
03. Mai 2017
Nýggja Børkustova
les meir
Føstulávint undir Brúnni 2017
10. Feb 2017
6.feb.2017 Góðu foreldur og børn “undir Brúnni” J Í ár fara vit at hava eitt sjórænara evni...
les meir
Jólahald í Býlingshúsinum undir Brúnni
28. Nov 2016
Jólahald verður fríggjadagin 2.desembur frá kl. 15.00 til 16.30, sí uppslag her og á stovninum :-)
les meir
Jólaverkstaður 2016
28. Nov 2016
Jólaverkstaður 2016
Hesa vikuna hava vit haft jólaverkstað í húsinum :-)
Børkustova hevur fyriskipa verkstaðin, so vit eru rættuliga komin í jóahýri Undir Brúnni. Øll børn og starvsfólk eru bítt upp í smærri bólkar, uppá tvørs av stovunum.
ein bólkur møtis í Børkustovu, ein í Smærustovu og ein bólkur heldur til í al-rúminum. Tá í vikan er liðug hava øll børnini haft møguleika at sleppa til øll verkstøðini runt ú húsinum.


text:
- Tíðindi, mentan og ítróttur
Tarira vann trý gullheiðursmerkir
Tak niður
Tað hevur verið ein stór uppliving, og heiðurslønirnar eru staðfestingar av, at arbeiðið, sum vit gera, er gott. Tað eggjar okkum at arbeiða víðari, sigur Jóhannes Andreasen, kórleiðari hjá Tarira.
Tarira vann í gjár trý gullheiðursmerkir í altjóða kórkapping í Loret De Mar, nærindis Barcelona. Tarira luttók í fimm kappingum, og vann í kateogriunum; hákirkjuligan sang, katalanskan fólkasang og í kapping, har kórini sungu eitt ávíst katalanskt kórverk.
Úrslitið av kappingini var almannakunngjørt í gjár, og eftir sigurin er kórið er millum annað boðið við til nakrar festivalar.
Talan er um eina altjóða kapping, og fjúrtan kór úr fleiri evropeiskum londum luttóku í kappingini. Talan var bæði um barnakór, ungdómskór, kvinnukór, mannfólkakór og blandað kór.


text:
Tríggjar glaðar gentur
Surprise, Victoria og Kemah eru tríggjar dugnaligar og fittar gentur. Tær búgva í Monrovia í Liberia og fáa hjálp til skúlagongd frá gávumildum fólkum í Føroyum
Tú kanst eisini vera við at geva einum barni vón fyri framtíðina, og um tú vilt stuðla einum barni, kanst tú ringja ella skriva okkara.
andrea@barnahjalp.fo.
Ella vilt tú vita meira, kanst tú ringja til Hildu Viderø á 222085 ella skriva til hennara her á Facebook.
Tað ber eisini til at stuðla við einstakari upphædd. Les meira undir Stuðul.


text:
Í gjár tann 11-11-2010 lat nýggj framsýning upp í Gallarí Elisabeth.
Tad er 22 ára gamla listakvinnan Elisabeth úr Tórshavn, sum sýnir fram.
Elisabeth kallar sína list fyri moderna list.
Framsýningin er opin í vikuskiftinum. Øll eru vælkomin at vitja.
12.11.2010
Gallarí Elisabeth
Í gjár tann 11-11-2010 lat nýggj framsýning upp í Gallarí Elisabeth.
- Foreldragjøld
- Runavíkar kommuna raðfestir ferðavinnu
- Joan Skibenæs kommunulækni í Skálafjarðar læknadømi
- Svimjihallarverkætlanin – kunningarsíða
- Hoyr um annan – hygg um teg sjálvan
- Fráboðan um forskúlar undir verkfallinum
- Vit ferðast ikki ígjøgnum lívið einsamøll
- Krubban
- Nýggjárshald á Skála
- Nýggárshald í Saltangará
- Bannað at brenna spillolju
- Kommunuskrivstovan og Kunningar- stovan um jólini og nýggárið
- Syngja jólini inn í Kelduni
- Loyvi til nýggársbál
- Verjugrót á Bakka
- Fjøruvegurin á løgtingsfíggjarlógini 2018
- Vatnverk í Æðuvík
- Málningaframsýning á Skála
- Ruskplássið í Oyndarfirði stongt
- Kunning um barnaansingargjøld í samband við verkbannið


text:
17-03-2017
Í sambandi við koyring uttanlands, er tað eitt krav at førarin skal kunna skjalprógva sína koyri- og hvílitíð, tá koyrt verður við lastbilum og bussum.
Lastbilar og bussar, sum vóru skrásettir á fyrsta sinni áðrenn 1. januar 2006 høvdu eina koyriskivu til skráseting av koyri- og hvílitíðini. Eftir 1. mai 2006 skuldu nevndu akfør hava eina digitala skrásetingarskipan, sonevndur Tachografur til skráseting av koyri- og hvílitíðini. Til hetta endamál krevst eitt serligt førarakort, sum bert kann verða útgivið í samsvari við altjóða sáttmálan um koyri- og hvílitíð og eftir at førarin hevur staðið eina ávísa føraraútbúgving.
Fyri at fáa eitt førarakort krevst sostatt, umframt koyrikort til lastbil og/ella buss, at bilførarin hevur tikið áður nevnda føraraútbúgvingarskeið.
Umsókn um førarakort skal latast persónliga til ríkisløgregluna í Danmark, sum í hesum sambandi er løgreglustøðin á høvuðsjarnbreytarstøðini í Keypmannahavn.
Umsóknarblað til førarakort kann finnast á heimasíðuni hjá løgregluni:
https://www.politi.dk/NR/rdonlyres/32C9C5B2-4A76-434D-9603-5E88E20FD86C/0/P017a_0408.pdf


text:
- Tíðindi, mentan og ítróttur
Álop við sýru í London
Metropolitan Police í London kannar fimm hendingar í gjárkvøldið, har fimm persónar eru álopnir við at sýra er kastað á tey.
Allar fimm hendingarnar vóru innanfyri 90 minuttir, og fóru fram í eysturpartinum av London. Har koyrdu gerningsmenninir á prutli upp á síðuna av ofrinum og stoyttu sýru ella líknandi vætu í andlitið á teimum.
Ofrini vóru flutt á ymisk sjúkrahús í London. Eitt av teimum hevur fingið "lívsbroytandi skaða", skrivar BBC.
Tannáringur handtikin
Fyrsta álopið hendi, tá ein 32 ára gamal maður um hálvgun ellivu-tíðina í gjárkvøldið koyrdi á prutli sínum í økinum við Hacney. Tveir menn koyrdu upp á síðuna á og stoyttu etsandi løg í andlitið á honum. Síðani stjólu teir prutlið.
Næsta tíman hendu fýra líknandi álop aftrat, og løgreglan heldur, at álopini kunnu knýtast saman.
Ein tannáringur handtikin í málinum. Hann er nú á politistøðini í eystur London, skrivar Metropolitan Police í tíðindaskrivi, sambært Ritzau.
Sí eisini


text:
Nýggjastu søguligu granskingarnar um kristnu bíbliutekstirnar grundgeva fyri at teksturin er søguliga álítandi. Í hesum innleggi vísi eg á tað rákið, sum hevur gjørt seg galdandi síðani 60ini, við granskarum sum tildømis Birger Gerhardsson, Rainer Riesner og Samuel Byrskog, og í seinastuni við Richard Bauckham. Hendan gransking sum ikki byggir á undanfarnu bíbliukritisku hypotesurnar og tess motiv baseraðu metodir, men søguliga keldutilfarið, vísir at tey kristnu líka síðani tíð Jesusar, bæði varveittu og høvdu førleikan og ynski at varveita teirra traditiónir.
Bíbliukritikkur hevur ómetaliga áhuga í mínari verð, eftirsum hendan granskingin, er avgerðandi fyri tað søguligu áskoðanina til tekstin og tess innihald. Hetta eru allir granskarir greiðir yvir, vitandi at søgulig staðfesting av ávísum elementum í Nýggja Testamenti kunnu tileinkisgera aðrar religiónir og filosofiskar áskoðanir.
Gjøgnum seinastu tvey hundra árini, er bíbliukritikkurin farin gjøgnum miklar broytingar. W.G Kummel vísir á, at nærum allar hypotesur byggjandi uppá rationalismu og aðrar áskoðanir, upp til byrjanina av 20 øld eru vrakaðar. Enntá tey máttmiklastu ástøðini so sum Q (kelda) ástøði, stendur ídag fyri skotum, bæði beinleiðis frá andstøðuni, so sum David Goodacre, og meiri óbeinleiðis av tí nútíðar slóðbrótandi tilgondini, umboða av eitt nú Birgir Gerhardsson og Richard Bauckham. Hetta innleggi viðgerð ávíst um hesa gransking sum tey flestu ivaleyst eru óvitandi um.
Niðurstøðan má tí verða at søgukritiska bíbliugranskingin er slett ikki so søgulig, sum tað so mangan verður billa okkum inn. Í veruleikanum eru pástandirnir flótandi og áhaldandi broytandi, alt avgerandi, eftir teirri filosofisku tilgongdini og rákinum sum samfelagið og tað akademiska má boyggja seg undir. Seinastu tvey hundra árini hevur gudfrøðin tí verði undirlagd ávísum trendum: Hegel, rationalismu, formkritikki (Dibelius, Bultmann og aðrir), redaktiónskritik (Marburgarnir og aðrir), eins væl og frá ávísum granskarum sum taka stóru lopini frá einari faktión til eina aðra (har hugsi eg um Schweitzer, Bart Erhman og aðrar).
Hesir (bíbliukritikkarir) løgdu slóðbrótandi akademiskar lógir fyri hvussu evangeliini og Kristindómur skuldu og skal skiljast, granskast og viðgerast. Hesir avgerða oftani útgangstøðið og niðurstøðuna.
Eftirsum ein anti-kristiligi pro-nátturalistisk filosofi nógva staðni hevur gjørt krav uppá monopolin, hevur úrslitið oftast verði negativt innstilla og Kristindómurin er harvið framlagdur sum ein trúgv, í er grunda á óveruleika, falsan og aldargamlar óførleikar.
Úrslitið er, at í dag, munnu tey flestu halda fast uppá hesar skeivu, motivstýrdu søguligu niðurstøðunum, sum ikki eru grundaðar á erliga gransking, men heldur bias og tað sinnisró, sum slík grundgeving gevur einum, sum velur at halda uppá eina nátturulistiska heimsmynd ella eina aðra religión enn Kristindómin.
Men hvussu tryggur er ein at tilknýta seg hesari áskoðanini? Flestu er neyvan varðin yvir, at negativi kritikkurin í nýggjari tíð, ikki stendur seg so væl akademiskt sæð, og at tey elementini, sum nú grundgeva fyri einum søguligum Jesus førka seg nógv nærri tí Nýtestamentligu myndini enn teimum kritiskum hypotesum sum kritikkarin framleggur. Hetta nýggja gjøgnumbrotið innan søgubíbliugranskan eru nú framstandandi í nútíðar gransking. Longu í 1979 skrivar Patrick Henry um eitt nýtt rák innan bíbliugransking:
‘New Testament scholars themselves have practiced the high-powered focusing of their historical microscope for such a long time that they can slip right past the point at which something might be seen in perspective. For example, at a recent symposium on the relationships among the Gospels, a classical historian remarked that he had studied carefully the second-century for the tradition that Mark’s Gospel reflects directly the reminiscences of Peter…he was puzzled that nearly all New Testament scholars treat that tradition about Mark’s Gospel with severe skepticism’ (Patrick Henry, New Directions in New Testament Study, s. 33-34).
Tað er áhugavert at nógvir granskarir í 70-80unum broyta holdning, og enntá viðganga at teir áður ikki høvdu dirvi, at seta seg upp móti kritiska monopolinum. Henry sipar her til eitt symposium í USA, seinast í 70unum. Men um somu tíð, í Evropa, fekk bíbliukritikkurin nógv ógvusligari skot fyri bógvin.
Avrik Birger Gerhardssons
Í hesum sambandi skal eg nevna svenska gudfrøðingin og søgugranskaran Birgir Gerhardsson. Í 1961 skrivar Gerhardsson bókin: ‘Memory and Manuscript: Oral Tradition and Written Transmission in Rabbinic Judaism and Early Christianity’.
Í verkið sínum framleggur Gerhardsson, søgulig prógv fyri at Kristindómurin í fyrru helvt av fyrstu øld, var væl skipaður; at tey fyrstu kristnu vóru væl kunnað um søgu og uppruna teirra og um læru og søgu Jesusar og høvdu bæði motivi, førleikan og metodirnar fyri at varveita og yvirføra hesar traditiónir nærum orðarætt. Hetta var gjøgnumbrot, tí hendan granskingin hjá Gerhardsson afturvísti teimum heilt grundleggjandi faktorunum í bíbliukritisku søgugranskingini.
Flestu er kanska ikki klár yvir, at negativi kritikkurin av evangeliumskelduni, ikki er ein søguligu viðgerð av tekstinum ella søgubakgrundini, tí kritikkurin kann bara grundgevast fyri, um prógvast kann, at tey fyrstu kristnu vóru heilt óskipa og tørvaðu førleikar at varveita informatión og ikki høvdu ynski um at gera so; hetta útgangstøðið er vilt hypotetiskt og Gerhardsson, við sínum denti á søgugranskan vísti hesum hypotesum aftur.
Gerhardsson var tó bara byrjanin, eftir gjøgnumbrotið fylgdu fleiri granskarir eftir, so sum Rainer Riesner og Samuel Byrskog, sum førdu granskingina uppá enn hægri støðið. Heimskendi gudfrøðingurin Ben F. Meyer, hevur úttala seg um hesa gransking sum eina nýggja tíð innan bíbliusøgugranskan.
Reaksjónin í Evropa
Gjøgnumbrotið hjá Gerhardsson skapti mikið postyr í akademiska heiminum. Í Evropa lupu Marburgarnir (lærisveinarnir hjá Rudolf Bultmann) á; serstakliga kann nevnast aftursvarið hjá Kasemann í einari ávísari grein í 1963 og seinni bókin ‘The path of Gospel tradtion’ sum var útgivin av formkritikkarum í 1983. Men hvørgar av hesum form og redaktisku kritisku royndunum, at afturvísa Gerhardsson sligu ígjøgnum. Greinin hjá Kasemann munaði so at siga einki og formkritikurin var longu ein fallin hypotesa. Tað sum verri var (fyri negativa bíbliukritikkin), var tann opinleikið, sum fleiri týskir redaktiónskritikkarir fóru at vísa móti granskingini hjá Gerhardsson. Tað tyktist at eins og teir gomlu Marburgarnir vrakaðu lærimeistara teirra Rudolf Bultmann, so vóru lærisveinarnir hjá gomlu Marburgarunum klárir, antin at vraka ella taka ávísan avstand frá hesum nærmastu eftirfylgjarum Bultmanns. Í 1964 skrivar redaktiónskritikkarin Otto Michel, eina meiri positiva grein um granskingina hjá Gerhardsson. Í 1976 bjóðar hann Gerhardsson til Holzhausen at halda fyrilestrar og í 1980 fekk Gerhardsson innbjóðing frá sjálvum eftirfylgjara Kasemanns, Peter Stuhlmacher at halda fyrilestrar í Tubingen. Í 1980 var enntá eitt symposium hildi, har í allar síðir av kjakinum vóru javnt framlagdar. Hetta avgjørdi ómetaliga nógv fyri slagi í Evropa, granskingin hjá Gerhardsson var nú blivin almenna staðfest og kundi verða viðgjørd sum akademisk.
Tann veruliga mótstøðan kom tó ikki úr Evropa, men hinumegin Atlantarahavið.
Morton Smith og Jacob Neusner
Her er serstakliga vert at nevna kenda bíbliukritikkarin Morton Smith. Og hvør er so Morton Smith og hví er tað neyðugt at nevna mannin í hesum høpinum? Tað er av stórum týdningi at fáa hetta við, fyri at lýsa styrkina í tí gransking sum Gerhardsson hevði framlagt tí akademiska heiminum og styrkina av tí mótspælið sum tók seg upp mótvegis gjøgnumbrotinum. Smith var ikki bara, ein hvør sum helst og sjálvur Barth Ehrman, lýsir í bókini ‘Lost Christianities’ Morton Smith stórum orðum:
‘This was one of the truly brilliant scholars of ancient Christianity in the late twentieth century: massively erudite, enormously well-read, and, to put it bluntly, an intellectual cut above most of the academics he had to contend with. And he knew it…Morton Smith was not someone to cross words with. Morton Smith spent the bulk of his career as professor of ancient history at Columbia Univeristy. His learned scholarly contributions covered many fields: Greek and Latin classics, New Testament, Patristics, second-temple Judaism rabbinics. Few could match his range or depth (70)…Smith’s own teacher at Harward, Arthur Darby Nock, one of the few people in the field who could probably claim intellectual superiority to Smith in several of his own areas of expertise (82)’
Ein skuldi trúð, at søguligur veruleiki og sonn álítandi gransking um Ur-kristindóm og kristnu tekstirnar, gingu hond í hond við ein slíkan akademiskan orrustumann. Men sum eg eisini skal koma inná, so var ikki. Morton Smith sum annars var serfrøðingur innan rabbiniskan jødadóm í fyrsta árhundra, var júst maðurin, sum hevði akademiska førleikan at loypa í krovið á Birgir Gerhardsson. Men álopið kom ikki beinleiðis frá Smith. Tað var næmingurin hjá Smith, tann ídag, nógv umrøddi gudfrøðingurin og søgugranskarin Jacob Neusner, sum fór í holt við at vísa granskingini hjá Gerhardsson aftur. Smith var av tí uppfatan at tær metodir Gerhardsson pástóð at tey kristnu nýttu, í teirra varveitslu av evangeliumskelduni, vóru metodir sum ikki vóru tiknar í brúk fyrrenn aftaná fall Jerusalems í 70unum. Hetta gjørdist tí bæði útgangstøðið og niðurstøðan hjá Neusner mótvegis Gerhardsson.
Áhugarvert er tað, at flestu bøkur skrivaðar av bíbliukritikkarum, um Ur-kristindóm og keldukritik sipa til Gerhardsson og sjálvandi til mótargumentini hjá Smith og Neusner, um at rabbinisku metodirnar at varveita informatión, ikki vóru tiknar í brúk fyrrenn eftir fall Jerusalems.
Gerhardsson vindikeraður
Trupuleikarnir við mótspælinum hjá Morton Smith, vístu seg fyrst og fremst at verða maðurin sjálvur. Smith gjørdi seg skyldigan í at forfalska aldurgamlar tekstir, tildømis vælkenda ‘The Secret Gospel of Mark’ (Bart Ehrman, Lost Christianities, s.67-89 og Craig A. Evens, Fabricating Jesus, s.94-97). Spurningurin má tí framstanda, sum onnur eisini gera vart við, um maðurin vísti akademiska óerligheit á øðrum økjum eisini.
Næsti trupuleiki vísir seg í tí akademisku nýtsluni av Smith og Neusner .Tað syrgiliga við hesum er, at hesir granskarir antin hava verði óvitandi ella hava gjørt sær galt av óerligheit? Eg loyvi mær at halda meg til fyrra pástandin, hóast alt, er serkøni innan Q og keldukritik, ikki einsbetýðandi við, at ein granskari er serkønur innan ‘munnligari informatións yvirførðing’ og ‘eftirkomara eftirlitið’. Hendan niðurstøða bjargar kanska umdømið hjá Kloppenborg og øðrum stórum granskarum, sum uttan víðari, bara hava gjørt sær galt av pástandinum hjá Neusner, men hetta vísir eisini at søgukritiska bíbliugranskingin, skal takast við størsta varðsemi.
Tað undrar meg eisini, at í hesum førið hava granskarir víst ein einsíðis hugburð, tildømis eru tað fáir, ella rættari sagt eingin av hesum, sum nevna vælkenda Bíbliukritikkarin E.P. Sanders, eisini ein autoritetur í Kristindómi við atlitið til fyrsta árhundra Jødadóm. Í bókini ‘Studying the Synoptic Gospels’ dettur Sanders í hina grøvuna við pástandinum, har hann pástendur, at jødar í fyrstu helvt at fyrsta árhundra ikki førkaðu seg inn í eina tíð, har førleikin av oralskari informatións yvirførðing vildi gerast galdandi, men heldur at jødar høvdu førka seg frá eini slíkari tíð, og inn í eina tíð har teirra skrivligu og lestrar førleikar fóra at verða eitt eindømi í aldargamlari søgu. Men hetta er jú rein mótsøgn innan akademisku granskingina. Hvussu í allar tí víðu verð kunnu kritiskir granskarir, við serkunnleika til sama evnið, verða so langt frá hvørjum øðrum skotnir?
Her rísir jú ein avgerandi trupuleiki seg upp, skal eg trúgva Neusner ella Sanders? Og synd at siga, so er hetta langt frá eitt eindømi innan Bíbliukritikki.
Hærnast er tað harmiligt at hesir kritikarir ikki nevna, eitt nú Rainer Riesner og Byrskog sum eftir royndini hjá Neusner, at afturvísa Gerhardsson, megnaðu at vindikera Gerhardsson og vísa atfinningunum hjá Neusner aftur (Birger Gerhardsson, The Reliability of the Gospel Tradition, s.xix).
Men størsta viðurkenningin av gjøgnumbrotinum hjá Gerhardsson, kom nøkur ár seinni. Hetta vísti seg at verða ein heldur óvanta kelda, tí viðurkenningin kom frá ongum øðrum enn Neusner sjálvum. Í aðru útgávuni av bókini hjá Gerhardsson, er ein heilur kapitul halgaður til Neusner, har í Neusner umberð seg fyri áðurnevndu bók sína og úttalisini mótvegis Gerhardsson. Somuleiðis tekur hann avstand frá Morton Smith, játtar at kritikkarir uttan himpr gloyptu pástandum hansara uttan nakra gjølla gransking og eggjar teimum við áhuga í nýtestamentligari gransking, at lesa bókina hjá Gerhardsson (Memory and Manuscript, sí forword av Jacob Neusner):
Tá eg læs hetta, hugsaði eg: ups, allar hesar djúpu bíbliukritisku, gudfrøðiligu bøkurnar, skrivaðar av heimsins kendastu og leiðandi autoritetum um tekstkritik og uppruna Kristindómsins, bøkur sum eg havi grava meg ígjøgnum, tá eg fullførdi mín BA og MA, fóru allir hesir veruliga skeivir?


text:
Góða móttøku í Póllandi
ÍSB hevur sent fýra ítróttafólk til Póllands at umboða Føroyar til Evropeisku leikirnar hjá Special Olympics, og føroyska Special Olympics liðið er komið fram í øllum góðum..
Í Varsjava fingu vit eina sera góða mótøku, har vóru føroysk fløgg, og umboð fyri vertsbýin Makow Mazowiecki tóku ímóti okkum á flogvøllinum. Síðan gekk leiðin til Makow Mazowiecki á vitjan í 3 dagar. Talan er um ein lítlan bý, sum liggur uml. ein tíma uttanfyri Varsjava.
Hetta hevur verið ein spennandi vitjan, og vit hava kent okkum væl í býnum. Gestirnir hava gjørt nógv burturúr; t.d. varð Merkið vundið á stong í polska býnum.
Á skránni var m.a. útferðir, framsýningar, móttøka og døgurði fyri føroyska liðnum. Vit búðu á einum serskúla, og skipað varð eisini fyri fleiri tiltøkum fyri okkara ítróttafólki og næmingunum á skúlanum.
Venjing var sjálvandi ein partur av skránni, og hvønn seinnapart vandu tey í eini innandurahøll. Venjarin Sonni Djurhuus sigur, at tey eru væl fyri, nú stóra evropeiska kappingin er fyri framman.
Í morgin, leygardagin 18 september, vera Evropeisku leikirnir hjá Special Olympics settir í Varsjava. Sunnudagin byrja kappingarnar við innleiðandi umførum. Finalurnar vera týsdagin og mikudagin.
Host Town (vertsbýrur) er ein fastur táttur av Special Olympics leikunum. Hvørt land fær ein vertsbý, sum tey vitja í tveir til tríggjar dagar. Í vertsbýnum verður skipað fyri ymiskum tiltøkum, so gestirnir fáa kunleika um landið og mentan teirra. Vertsbýurin skipar eisini so fyri, at ítróttafólkið fær møguleika at venja áðrenn leikirnir byrja.
Myndir frá Host Town síggjast HER
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Tíðindi
1. mai 2017
Í Skúlablaðnum, sum júst er komið, vísa lærarar og onnur á, at fakliga stigið í náttúruvísindaligu lærugreinunum í fólkaskúlanum kann verða lyft við, at lærarar sleppa á skeið ella fáa eftirútbúgving í náttúruvísindum; umframt verður víst á, at tilfar í náttúruvísindum eigur at verða framleitt, og tilfarið, sum er, dagført.
Tá ið úrslitið av seinastu PISA-kanningini varð almannakunngjørt í desember í fjør, segði landsstýriskvinnan við skúlamálum, at hon fer at arbeiða fyri at styrkja náttúruvísindaligu lærugreinirnar. Vit hava spurt hana, hvørji stig hon fer at taka.
- Eg arbeiði fyri at styrkja náttúruvísindaligu lærugreinirnar. Í summar taka 30 lærarar prógv sum støddfrøðivegleiðarar. Hetta er diplomútbúgving, sum telur 60 ECTS-stig. Útbúgvingin gevur teimum førleika at vegleiða lærarar, leiðslu, foreldur og næmingar í støddfrøði bæði viðvíkjandi at skipa fjølbroytta undirvísing við atliti at háttalagi og innihaldi og næmingalagaðari undirvísing, so skúlin í støddfrøðiundirvísingini røkkur øllum næmingum, at nýta tøkni í støddfrøðiundirvísingini, at meta um praksis í egnum skúla, at nýta tilfar og hjálparamboð og at taka støðuroyndir/testir og meta um, hvat skal setast inn í mun til úrslitið.
Tað er alsamt neyðugt at menna fakliga og námsfrøðiliga partin í undirvísingini, bæði við skeiðum og undirvísingarmiðlum, sigur Rigmor Dam.
- Námsvísindadeildin skipar næsta skúlaár fyri linjulestri í alis/evnafrøði og náttúru og tøkni, og linjulesturin verður samstundis boðin sum eftirútbúgving fyri lærarum. Síðani 2011 hava tvey hold tikið linjulestur í alis- og evnafrøði og somuleiðis í náttúru og tøkni. Nakrir lærarar hava eisini tikið linjulesur í alis-evnafrøði sum eftirútbúgving. Broyting er eisini gjørd viðvíkjandi linjulestri á Námsvísindadeildini. Lærarar lesa nú 3 linjur og velja linjulærugrein beinanvegin, teir byrja. Hetta ger, at linjugreinavalið verður fjølbroyttari, og at fakini verða vald regluligari. Støddfrøði hevur verið linjugrein á hvørjum ári. Harumframt skipar Nám á hvørjum ári fyri styttri skeiðum innan náttúruvísindi.
Ætlanir eru eisini at seta átøk í verk at menna økið við at útbúgva náttúruvegleiðarar.
- Eg havi leingi hugsað, at vit áttu at útbúgvið sonevndar náttúruvegleiðarar í Føroyum, bæði í mun til kunning til almenningin um føroysku náttúruna, til ferðavinnuendamál og til dagstovnar og skúlar at brúka. Aðrastaðni hava tey náttúruvegleiðarar, sum arbeiða á natúrskúlum úti í náttúruni, har fólk kunnu koma á vitjan og læra um náttúruna saman við teimum serkønu. Vit liva av og í náttúruni, so vit áttu at ment kunnleikan til okkara vøkru, men eisini viðbreknu náttúru longu frá smábarnaaldri. Virðismiklu vistskipanina, sum vit menniskju við viti og skili hava ábyrgd av at halda í javnvág – so aftur her, eins og í so mongum øðrum lutum í samfelagnum og lívinum sum heild, so snýr tað seg um burðardygd: at vit virða og javna tað tilfeingi, sum vit varða av. Ein slík útbúgving kundi verið skipað undir Námsvísindadeildini, sum eftirútbúgving ella sum sjálvstøðug styttri útbúgving, til dømis í sambandi við ferðavinnuútbúgvingina í Vestmanna.
Í samrøðu í Skúlablaðnum, sum júst er komið, vísir Jacob Eli S. Olsen, sum hevur undirvíst í náttúruvísindaligu lærugreinunum seinastu 16 árini, á, at lítið og einki undirvísingartilfar er tøkt um føroysku fiskivinnuna til næmingarnar í fólkaskúlanum. Rigmor Dam er ikki samd við Jacob Eli S. Olsen í, at støðan er so ring.
- Fiskivinnan er okkara høvuðsvinna, so tað er umráðandi, at vit hava nøktandi undirvísingarmiðlar í fiskivinnu. Tað er ikki so, sum sagt verður, at einki tilfar er, men tað eru tó glopp, t.d. í 4. og 5. flokki, umframt at okkum vantar dagført tilfar.
Landsstýriskvinnan vísir á hetta tilfar, sum er tøkt til innskúlingina í heimstaðarlæru.
- Har er tilfar til fyrsta flokk, t.d. um góðan kost úr fiski, til annan flokk um flóð og fjøru, fiskasløg, fiskileiðir og bátasløg, og triðja flokk um kost og heilsu, har fiskur eisini er ein partur. Í miðdeildini er kostur og heilsa eisini evni, har fiskur og fiskiviðurskifti fyrr eru partur. Í hádeildini vantar okkum nýggjari tilfar í fiskivinnu í hádeildini, nakað er teldutøkt. Í tilfarinum, sum verður gjørt til samfelagsfrøði í 7. – 9. flokki, snýr ein partur av tilfarinum seg um fiskivinnu og fiskivinnupolitikk. Harumframt verður evnið um fisk og fiskivinnu viðgjørt í hesum undirvísingartilfari í hádeild. Í lívfrøði til sjeynda flokk er evnið til dømis fiskalikamið, fiskasjúkur, alivinna og fiskaaling, og í lívfrøði til áttanda flokk er evnið vistfrøði, fiskastovnar, gróður og gýting. Har verða lyklatøl um Føroyar eisini tikin við, eitt nú fiskiskapur, vinnubýti, útflutningur og útflutningsvørur.
Skúlablaðið
Pedda við Stein gøtu 9
100 Tórshvn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Finska skipasmiðjan Arctech Helsinki Shipyard skal byggja trý ísbrótandi stand-by skip til størsta reiðaríið í Russlandi, Sovcomflot. Skipini skulu vera operatørinum av Sakhalin-2 oljubrunninum, Sakhalin Energy Investment Company, til hjálpar. Sáttmálin hevur eitt samlað virði av umleið 380 miljónir dollarum.
”Vit eru sera fegin um at hava fingið eina bílegging av trimum arktiskum frálandaskipum frá Sovcomflot. Hesin stóri ordrin tryggjar skipasmiðju og starvsfólkum okkara hópin av arbeiði”, sigur Esko Mustamäki, stjóri í Arctech Helsinki Shipyard.
Skipini skulu eftir ætlan latast eigarunum millum september 2016 og mars 2017. Skipini skulu vera stand-by í sambandi við møguliga oljudálking, men eisini kunna brúkast sum útgerðarskip. Skipini verða 95 metrar long og 22 metrar breið, og pláss verður fyri 98 persónum umborð.
Skipini verða gjørd soleiðis, at tey kunnu sigla í niður til -35 kuldastig, og tey verða útgjørd við ísbrótaraeginleikum, so tey kunnu sigla í 1,5 metrar tjúkkum ísi.
Kelda: Arctech Helsinki Shipyard


text:
Svimjisamband Føroya
ÍSF-Húsið, Gundadalur 2
Postmoga 1329
FO-110 Tórshavn
Telefon +298 607559
Fax +298 317559
ssf@ssf.fo
Banki: BankNordik 6460 - 1518455
Skrivstovutíð:
Mána- og fríggjadag kl. 9.00-12.00
Stuðlar
Lýsingar
-
Amboð
Category Archives: Vinstri forsíðubjálki
Stórsligið FM við framúr úrslitum
Øll segl vóru sett tá Svimjisambandið um vikuskifiti skipaði fyri 36-indi Føroyameistarastevnuni og 1. Juniormeistarastevnuna. Í einari fullskryddari svimjihøll í Havn kempaðu 83 svimjara úr seks feløgum um heiðursmerki í 42 kappingum. Eftir nýggja bólkabýtinum, ið kom i gildi 1. … Continue reading
Estiskur professari hjálpir føroyskum svimjarum
Mynd, frá vinstru: Dimitrj Mancevic, Peter Mankoc, Rein Haljand, Blaz Medvesek Svimjisamband Føroya er byrjað eitt samstarv við estiska professarin, Rein Haljand. Rein er professari í meniskjaligum kinetikki, t.e. rørsla. Í nógv ár hevur Rein Haljand kanna og rætta svimjirørslur hjá … Continue reading
Soleiðis svimja tey til RIG
Her er eitt yvirlit yvir allar føroyskar svimjarar, ið eru tilmeldaðir til Reykjavík International Games. Fremsta talið er tað nummar tey liggja í tilmeldinarlistanum. Vert er at leggja til merkis, at nakrir av svimjarunum eru tilmeldaðir uppá stuttbanatíðir, meðan tað … Continue reading
Stór føroysk lúttøka í Reykjavík International
Um vikuskiftið verður stóra svimjikappingin Reykjavík International. Svimjisamband Føroya sendir eitt talentlandslið við 13 svimjarum avstað. Umframt hesi trettan luttaka eisini Suðuroya Svimjifelag og Havnar Svimjifelag. Úr HS eru 9 svimjarar og úr Susvim eru 15 svimjarar, so tilsamans eru … Continue reading
Bræv frá formanninum
Mynd: Álvur Haraldsen, Sosialurin Gamlaárskvøld 2008 Góðu tit øll Á ársins seinasta degi vil eg loyva mær at senda tykkum hesa nýggjársheilsu. Dagarnir eru stuttur og ein veit satt at siga ongantíð um tað morgunróði ella skýming, tá hugt verður … Continue reading
Talentlandsliðsvenjing í svimjing
Svimjisambandið skipaði fyri talentlandsliðsvenjing, fyrsta vikuskifti í desember.


text:
Hvat er screening?
Screening er kanning av frískum borgarum, har endamálið er fyribyrgjan av sjúku, ella at minka um deyðstíttleika.
Innbjóðing til bróstkrabbascreening
Screening fyri bróstkrabba er eitt tilboð til allar kvinnur í aldursbólkinum 50-69 ár.
Ert tú í hesum aldursbólkinum, fært tú eina innbjóðing til at møta á Landssjúkrahúsinum og fáa tikið røntgenmyndir av bróstunum annaðhvørt ár, frá tú verður innkallað fyrstu ferð, til tú ert 69 ár.
Innbjóðingin kemur í Mínboks. Hevur tú ikki Mínboks, fært tú innbjóðingina sendandi við vanligum posti.
Hvat er endamálið við screeningini?
Røntgenmyndir kunnu avdúka broytingar í bróstinum uppá fáar millimetur, sum ikki ber til at merkja við fingrunum.
Jú fyrr krabbamein verður uppdaga, jú størri er møguleikin fyri at sjúkan ikki hevur breitt seg og tí kann lekjast.
Hvar gongur screeningin fyri seg?
Screeningin gongur fyri seg á Røntgendeildini á Landssjúkrahúsinum, og er til kvinnur uttan sjúkueyðkenni.
Hevur tú sjúkueyðkenni, er ikki nøktandi við screeningsmammografi, tvs. bert myndatøku. Í slíkum føri skalt tú fara til tín kommunulækna, og fáa eina ávísing til kliniska mammografi, har serkønur røntgenlækni kannar teg.
Hvussu gongur screeningin fyri seg?
Screeningin gongur fyri seg sum ein røntgenmyndatøka av bróstunum. Røntgentólið verður kallað ein mammografur, - sí myndina omanfyri.
Eitt starvsfólk, sum er útbúgvin radiografur tekur myndir av bróstinum. Tú stendur uppi undir kanningini.
Bróstið verður lagt á niðaru plátuna, í meðan ovara plátan verður pressa niður ímóti. Síðan verða 2-3 myndir tiknar.
Kanningin tekur bert nakrar fáar minuttir.
Hvussu fái eg svar uppá screeningina?
Myndirnar vera kannaðar av tveimum serútbúnum røntgenlæknum, og síðani fært tú skrivligt svar, vanliga innan 4 vikur umvegis Minboks. Hevur tú ikki Minboks fært tú bræv sendandi við Posta.
Er nakað illgrunasamt verður tú innkallað av nýggjum til eina kliniska mammografikanning, har serkønur røntgenlækni kannar teg.
Donsk tøl vísa á, at 95-98% av screenaðu kvinnunum fáa at vita, at ongin tekin eru um krabbamein.
2-5% av screenaðu kvinnunum, verða innkallaðar av nýggjum til kliniska mammografikanning.
Í einstøkum føri eru tekniskar orsøkir til, at ein kann blíva innkallaður av nýggjum. Td. um góðskan á røntgenmyndunum ikki er brúkbar, skulu nýggjar myndir takast.
Hvussu skal eg fyrireika meg?
-tú gongur til kontrol fyri bróstkrabba.
-hevur implantat í bróstinum.
-nýtir koyristól, ber menningartarni ella er likamliga skerd sum viðførur, at teknisku tólini skulu stillast á serligan hátt, tá tú skalt kannast.
Hvussu er innbjóðing til mammografiscreening skipað
Screening verður gjørd í umførum. Tað merkir, at í eitt tíðarskeið uppá einar 3 til 5 vikur, verða kvinnur screenaðar, og so gongur ein tíð til tað aftur verður eitt umfar.
Aftaná 2 ár hava allar kvinnur í aldursbólkinum 50-69 ár fingið innbjóðing, og byrjað verður av nýggjum.
Á tann hátt fáa allar kvinnur í aldrinum 50 til 69 ár innbjóðing annað hvørt ár.
Tak hesa kunning niður sum faldara her.
Faldari
Soleiðis kannar tú bróstið sjálv


text:
Oussama Mellouli
Oussama Mellouli (føddur 16. februar 1984) er tunesiskur svimjari, hann svimur frísvimjing og blandað. Hann hevur kelinavnið Ous. Mellouli venur í USA við USC Trojans á lærda háskúlanum í Suður Kalifornia (University of Southern California).
Innihaldsyvirlit
Lívsleiðin í altjóða svimjing[rætta | rætta wikitekst]
Mellouli hevur sett afrikanskt met. Í 2009 gjørdist hann heimsmeistari í 1500 metrum frí á Heimsmeistarastevnuni 2009 í Italia við tíðini 14:37.28.[1] Føroyski Pál Joensen svam eisini í somu kapping, hann gjørdist nummar 17.[2] Mellouli vann tvey silvur heiðursmerki í somu heimsmeistarakapping í 800 metrar frí og 400 metrar frí. Hann vann gull í 1500 frí á summar Olympiaduni í 2008. Mellouli vann heiðursmerki í 2007, men seinni misti hann tey, tí altjóða svimjisambandi fann útav, at roynd varð tikin av Mellouli í 2006, og at henda royndin var positiv, tvs. at Mellouli hevði nýtt eitt ólóligt doping evni. Svimjisambandi í Tunesia valdi tó bert at geva honum ávaring, men FINA vildi hava harðari revsing, so málið fór til CAS dómsstólin (Court of Arbitration for Sport), og soleiðis endaði tað við, at heiðursmerkini, sum Mellouli vann í 2007 vóru tikin frá honum. Sí annars yvirlitið niðanfyri yvir nøkur av týdningarmiklastu úrslitunum hjá Oussama Mellouli.
Heiðursmerki og onnur úrslit á altjóða svimjistevnum[rætta | rætta wikitekst]
- 2010 Heimsmeistara svimjikapping í Dubai á stuttgeil - vann gull í 1500m frí[3], silvur í 400m blandað og bronsu heiðursmerki í 200m og 400m frí[4] og 200m frí.
- 2009 Heimsmeistara svimjistevna - 1 gull (1500 m frí) og 2 silvur heiðursmerki (400m frí, 800m frí)
- 2009 Miðalhavs Meistarastevna í Svimjing (Mediterranian Games) - Mellouli vann 5 gull heiðursmerki, tað var í 200 m og 400 m blandað og í 200 m, 400 m og 1500 m frí.
- 2008 Summar OL - gull (1500 m frí)
- 2007 Heimsmeistara svimjistevna — úrslitini hjá Mellouli eru nullstillaði vegna positiva doping roynd.
- 2005 Heimsmeistara svimjistevna - bronsu heiðursmerki (400m blandað og 400m frí)
- 2004 Summar OL - fimtapláss (400 m blandað)
- 2004 FINA Heimsmeistara svimjistevna á stuttbana - bronsu (200 m blandað)
- 2004 FINA Heimsmeistara svimjistevna á stuttbana - gull (400 m blandað)
- 2003 Heimsmeistara svimjistevna - bronsu heiðursmerki (400 m blandað)
Keldur[rætta | rætta wikitekst]
- ↑ Omegatiming.com
- ↑ Omegatiming.com
- ↑ Omegatiming.com
- ↑ Omegatiming.com, 10th FINA WORLD SWIMMING CHAMPIONSHIPS (25M) 2010, Men's 400m Freestyle.


text:
Fyritøkan Dove selur húðvørur, so sum vætukrem og deodorantar. Fyritøkan hevur leingi roynt at leggja seg eftir at marknaðarføra seg sum ein fyritøka við sosialari samvitsku. Tað vil siga, tey royna at leggja seg eftir at umboða fjølbroyttan vakurleika, millum annað við at nýta modellir í øllum støddum, aldri og húðarlitum.
Fyritøkan legði ein sokallaðan "gif" út fríggjadagin í síðstu viku. Ein gif'ur er ein stutt røð av myndum, ella ein stuttur filmur, ið ofta verður brúktur at orða eitt huglag.
Gif'urin vísti eina myrka kvinnu, ílatin eina brúna t-blusu. Hon letur seg úr t-blusunu, og so gerst hon til eina hvíta kvinnu. Hvíta kvinnan ger tað sama, letur seg úr og síðani gerst hon aftur ein onnur kvinna.
Gif'urin vardi ikki nógv meira enn trý sekund, men hevur við øgiligari ferð fingið alt internetið í øðina, og atfinningarnar hava regnað útyvir Dove, ið verður skýrt at vera rasistiskt.
Dove bleiv m.a. lagt undir sokallaða "hvítvasking", og at geva ímyndina av, at hvíti húðarliturin, afturímóti tí myrka, er "tann rætti".
Dove tók gif'in av netinum longu sunnudagin, og hevur biðið um almenna umbering.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Næmingakonsertir hjá Nes Sóknar Musikkskúla
Nú fer skúlaárið innan musikkskúlan at halla av álvara. Í hesum sambandi hevur musikkakúlin eins og undanfarin ár nakrar stuttar konsertir – tvær í hesi vikuni og eina í næstu viku.
Týskvøldið 27. mai klokkan 19:00 verður næmingakonsert í skúlanum á Glyvrum. Á hesi konsertini spæla violinnæmingar hjá Moniku Stauss Joensen, guitarnæmingar hjá Hans Paula Tórgarð og klavernæmingar hjá John Mortensen og Anju Hansen.
Mikukvøldið 28. mai klokkan 19:00 verður næmingakonsertin í býráðshøllini í Runavík. Hetta kvøldið spæla hornnæmingar hjá Kenneth Jones, tvørfloytunæmingar hjá Katju Volovelskaja og klavernæmingar hjá Jórun Hansen.
Mikukvøldið 4. juni klokkan 19:00 verður aftur næmingakonsert í býráðshøllini í Runavík. Hesa konsertina eiga violinnæmingar hjá Claire Thomsen, cellonæmingar hjá Tóra Restorff Jacobsen, klavernæmingar hjá Heðini Kambsdal og klarinettnæmingar hjá Odduri Hentze.


text:
- Tíðindi, mentan og ítróttur
Tónleikarum vantar vegleiðing
Tak niður
Reglurnar hjá CITES um, at eitt nú palisandertræ er vorðið bannað, hevur við sær, at tónleikarar kunnu miss sítt ljóðføri í tollavgreiðslu, um teir - ella tær - ikki kunnu framvísa eitt serligt CITES útflutningsloyvi umframt kvittan fyri keyp av ljóðføri. Tað er ikki tann stóra vitanin at heinta hjá føroyskum myndugleikum. Vit sláa eisini upp á tráðin hjá Mikael Blak, sum er úti og ferðast í tónleikaørindum. Hoyr innslagið frá vikuskiftissendingini her


text:
Teir fyrstu 20 minuttirnar av dystinum sást eingin munur
á liðunum, kanska vóru vit enntá tað betur leikandi liðið.
Í 14. minutti
verður ein høgur bóltur lagdur inn í okkara brotstegi, Nina verður fyrst á
bóltinum, men tíverri slær hon bóltin mitt út í feltið, og har smekkar evnaríka
Eyvør Klakstein bóltin í málið til 1-0.
Hetta virkar ikki at ávirka so nógv
okkara spæl, tí vit blivu við, har vit byrjaðu, men so við og við tók KÍ yvir.
KÍ fór í hvønn tann einasta nærdyst, gjørdi tey neyðugu fríspørkini og spældu
hart og kontant.
Tað var lítið "flott" spæl frá sigursvanda KÍ liðnum, men meira gypparí frá
teimum báðum gomlu í miðverjuni, Báru og Malenu, men tað órógvaði og virkaði.
Okkara virkaðu bangnar, og áðrenn man visti av, so virkaði tað sum um, at okkara
leikarar bakkaðu undan hvørjum nærdysti, og so sat KÍ á so at siga øllum. Tá
dómarin bríkslaði til hálvleiks, var støðan 1-0 til KÍ.
Tá seinni hálvleikur byrjaði sást, at HB-venjarin hevði
broytt eitt sindur uppá á liðið, og var okkara liðskipari Sára Samuelsen flutt
í álopið, Elin Maria út á vongin, Hildur oman á bakkin og Marjun inn í
miðverjuna.
Hetta var nok gjørt við tí fyri eyga at megna at halda uppá bóltin
í álopinum og á tann hátt kanska koma inn í dystin aftur. Fyri at gera eina søgu stutta,
so fingu klaksvíkskvinnurnar trý mál aftrat í seinna hálvleikið, og vit einki.
Dysturin endaði 4-0.
Fyri at taka samanum, so var sigurin hjá heimaliðnum uppiborin, men tó eru ting man kann taka við úr dystinum. Vit leiktu heilt væl
fyrstu løtuna, og vit sóu, hvat skal til at leika hesar "stóru" dystirnar.
Tað er ikki nokk bara at duga at leika fótbólt
og vera væl fyri fysiskt. Enn manglar eitt sindur í, at okkara unga lið er
búgvið at bjóða av í toppinum, men vit eru heilt sikkurt á røttu kós. So vit siga bara: Drívið á HB-kvinnur!
Hagtølini:
1. deild kvinnur, 11. umfar: KÍ - HB 4-0 (1-0)
0-1 Eyðvør Klakkstein 14
0-2 Sigrid Jacobsen 51
0-3 Rannvá B. Andreasen
0-4 Eyðvør Klakkstein
Liðið: Nina Davidsen - Marjun undir Kletti, Sára Samuelsen (liðsk.), Milja R. Simonsen, Heidi Sevdal, Lív F. Arge, Eilin S. Hansen, Elin Maria Isaksen (Rannvá Mortenesn 73), Hildur Egilsdóttir, Bjørt H. Magnussen (Anitha K. Mortensen 56), Liljan av Fløtum Petersen
Óbrúktir eykaleikarar: Annika Hansen og Marita Johannesen
Venjari: Allan Dybczak
Hjálpar venjari: Ríkin N. Djurhuus


text:
Rigmor Dam, landsstýriskvinna, sum eisini situr við evstu ábyrgd á dagstovnaøkinum (Savnsmynd: Jens Kr. Vang)
Landsstýriskvinnan: Landið má sleppa dagstovnunum
2017-09-01 12:58
Georg L. Petersen
Tað eru kommunurnar, sum hava ábyrgd av dagstovnaøkinum, men landsmyndugleikarnir hava yvirskipaðu ábyrgdina av, at lógin verður hildin – tað verður hon ikki, og landsstýriskvinnan leggur upp til, at landið sleppur endanum
– Tað eru kommunurnar, sum burdu lagt seg í selarnar og syrgt fyri, at dagstovnaøkið verður mannað, sum lógin ásetir. Eg havi yvirskipaðu ábyrgdina, og skal geva undantak, um fleiri hjálparfólk verða sett enn lógin tilskilar. Men eg havi enn ongantíð fingið nak
Greinin er bert fyri haldarar
Fá skjóta atgongd til greinina Prísir úr 99 krónum um mánaðin
Sum haldari fart tú atgongd til alt tilfar í blaðinum á netinum, umframt tíðindi. Trýst á "Tekna hald" og skráset teg
Dimma Pluss og prent
kr. 129 / mðr
Dimma Pluss
kr. 99 / mðr
Dimma Pluss og Prent 365 dagar
kr. 1548 / 365 dagar
Dimma Pluss 365 dagar
kr. 1188 / 365 dagar


text:
Ari av Rana
06.11.2017 - 12:52
Ítróttur > Ítróttur > Fótbóltur
Upplýsingar í Paradísskjølunum seta spurnartekin við um Farhad Moshiri, sum eigur næstan 50% í Everton, og Alisher Usmanov, sum eigur 30,4% í Arsenal, hava brotið Premier League reglurnar um eigaraskap í fótbóltsfeløgum.
Moshiri og Usmanov keyptu 14,58% av Arsenal í 2007 gjøgnum eitt offshore felag, sum kallast Red and White Holdings. Men nú vísa Paradísskjølini, at fíggingin av keypinum kom frá einum felag, sum kallast Epion Holdings. Eigarin av Epion Holdings er Alisher Usmanov.
Frá 2007 til 2013 øktist eigaraskapurin í Arsenal frá 14,58% til 30,4%. 26. februar 2016 selur Moshiri sín part av eigaraskapinum í Arsenal til Usmanov, og brúkar peningin at keypa 49,9% av Everton.
Men um øll fíggingin av partapeninginum í Arsenal kom frá Epion Holdings, sum Usmanov eigur, so átti Usmanov allan partin av Arsenal at byrja við. Tá Usmanov so keypir sín egna part av Arsenal frá Moshiri, og Moshiri brúkar teir pengarnar frá Usmanov til at keypa Everton, er tað í veruleikanum Usmanov, sum nú eigur 49,9% av Everton.
Tá Moshiri keypti 49,9% av Everton skrivaði eitt russisk miðlafelag, sum hevur nógv samband við Usmanov, at Usmanov nú var nýggi eigarin í Everton. Uppáhaldið, at tað í veruleikanum er Usmanov, sum eigur 49,9% av Everton, tykist tí at hava tyngd.
Spurningurin er nú, um hetta fær avleiðingar fyri Moshiri, Usmanov og møguliga Everton og Arsenal, tí at Premier League reglurnar siga, at um ein eigur meiri enn 10% í einum fótbóltsfelag, so hevur viðkomandi ikki loyvi at eiga nakað sum helst í einum øðrum felag.
Kelda: BBC


text:
Í Thorning var Sten Steensen Blicher prestur í 7 ár, ein bringumynd av honum stendur við fornminnissavnið, Blicheregnens museum.
Jul 8, 2017
Hervegurin (4)
12. juni gingu vit bara einar 14-16 kilometrar. Inga Rósa bjóðaði morgunbreyð. Henda dagin gingu vit á vegjaðaranum allan dagin, t.e. súkklurutuni á hervegnum. Vit gistu í Thorning, sum á mangan hátt var eitt að mest spennandi staðið. Herbergið er í gomlum skúla, nógv rúm en suite.
Í Thorning var Sten Steensen Blicher prestur í 7 ár, ein bringumynd av honum stendur við fornminnissavnið, Blicheregnens museum.
Í Thorning var Sten Steensen Blicher prestur í 7 ár, ein bringumynd av honum stendur við fornminnissavnið, Blicheregnens museum.
13. juni gistu vit í Skelhøje foramlingshus, og 14. juni høvdu vit eina stuuta dagsleið, so vit gjørdu ein avstingara til Dollerup kirke, og ein til Hald ruin, eitt gamalt bispafort. UM trúbótarleitið varð bispur tikin og fongslaður í sínum egna torni. Frálíka vakurt at gnaga í Dollerup bakker og fram við Hald sø.
Longu klokkan 15.45 vóru vit við Hald hovedgård, eitt fínt herbergi við øllum tí neyðuga. Og her sóu vit fyri eina ferð skyld aðrar vallarar. Sól var henda seinnapart. so vit sótu uttanfyri og nutu tað. Hald hovedgård hevur eina framsýning i einum stórum fjósi um økið har - søguliga og geologist. Har er ein sokallaður natúrskúli.
Skrivað hevur Bergljót klokkan 00:22
Subscribe to: Post Comments (Atom)


text:
Tóroddur Poulsen er ein virkin høvundur. Tað má sigast. Tað fer ikki árið aftur við borðinum og ongin bók eftir Tórodd prýðir útgávutølini. Í fjør legði hann eftir seg tvey góð og ógvuliga ymsik yrkingasøvn, sum bæði vórðu ummæld her:
Komandi fríggjadag, tann 12. apríl, kemur Tóroddur so aftur við einum savni. Í savninum eru 33 yrkingar og 33 træprent. Heitið á savninum hevur, eins á undanskrivaðu søvnunum, ein tvítýddan boðskap. Tað eitur Fjalir og kann hetta sipa til træfjalirnar, sum træprentið er prentað á ella til okkurt fjalt. Klokkan 16:00 áðurnevnda fríggjadag 12. apríl verður Fjalir avdúkað.
Eisini hevur Randi Ward, ein ótroyttilig eldsál, týtt Tórodd Poulsen til enskt. Yrkingarnar eru prentaðar í tíðarritinum The Bitter Oleander Press, sum er eitt viðurkent, amerikanskt tíðarrit. Í tíðarritinum eru 38 síður við skaldskapi eftir Tórodd og ein lítil bókmentaviðgerð. Í greinini eru myndir úr filminum eftir Katrina Ottarsdóttir, Ein regla um dagin má vera nokk! (2008). Lithografiini í greinini eru frá arbeiðnum hjá Tóroddi á Steinprenti.
Her skal líka skoytast afturat, at týðingarnar eru als ikki stuðlaðar úr Føroyum. Mentanargrunnur Landsins vildi ikki játta stuðul til arbeiðið. Hetta nevni eg her, tí at eg haldi, at tá ið ein høvundur fær ein so stóran møguleika at koma framat einum enskt mæltum lesara, so eigur Mentanargrunnur Landsins ikki at halda aftur. 500.000 krónur í Mentanargrunninum eru til týðingar, tí at ongin vildi gera ein sjálvstøðugan Týðaragrunn.


text:
U16-dreingirnir vunnu toppdystin móti Víkingi
U16 Dreingir30-05-2015 - Jónfinn Petursson
Dreingir U16 Bólkur A: HB – Víkingur 1-0
U16-dreingirnir hjá okkum vunnu farna vikuskiftið toppdystin um 3. plássið ímóti Víkingi.
Málið skoraði Tróndur Mikkelsen 10 minnuttir fyri leiklok, tá hann inni í brotsteignum sneiddi eitt frísparkið frá áleið miðjum vølli í málið.
Hóast kappingin ikki verður regluliga dagførd á fsf.fo, og hóast grannarnir eru fremstir í kappingini, liggja vit væl í svinginum við nýggja U16-dreingaliði okkara.
Liðið, ið leikti móti Víkingi, var: Mattias Lamhauge, Trygve W. Dal Christiansen, Torstein Østergård, Johan Joensen, Vernar R. Olsen, Bartal Hansen, Hanus Danielsen, Villiam Klein, Tóki Rasmussen, Jonathan Hayfield, Hans S. Tummasarson. Bonkurin: Jógvan Petersen, Tróndur Mikkelsen, Rói Jacobsen og Leivur Mortensen
Venjarar eru: Djóni N. Joensen og Ríkin N. Djurhuus.
Koyr á, HB!!!
Myndir: Turið Láadal Sejersdóttir. Fleiri myndir kunnu síggjast her.


text:
Svimjisamband Føroya
ÍSF-Húsið, Gundadalur 2
Postmoga 1329
FO-110 Tórshavn
Telefon +298 607559
Fax +298 317559
ssf@ssf.fo
Banki: BankNordik 6460 - 1518455
Skrivstovutíð:
Mána- og fríggjadag kl. 9.00-12.00
Stuðlar
Lýsingar
-
Amboð
Author Archives: rokur
Eyka úttøka til NM/NJM 2017
Starvsnevnd SSF hevur samtykt at taka út fylgjandi svimjarar afturat til Norðurlendsku Meistarastevnuna og Juniormeistarastevnuna 2017, sum verður í Laugardalslaug í Reykjavík hin 1. til 3. desember 2017. Barbara Debes (2000), Ægir Lena Rannváardóttir (1998), Havnar Svimjifelag Lív Erlingsdóttir Eidesgaard … Continue reading
Innbjóðing til FS-stevnu 25. november 2017
Her er innbjóðing til FS-stevnu, leygardagin hin 25. november 2017, sum Fuglafjarðar Svimjifelag skipar fyri í svimjihylinum í Fuglafirði. Hetta er svimjistevna fyri okkara yngstu aldursbólkar – 1, 2 og 3.
Innbjóðing til FOMM 2017
Her er innbjóðing til Føroya Opnu Masters Meistarastevnu 2017, sum verður í Klaksvíkar Svimjihøll, leygardagin hin 18. november.
Eyka úttøka til EM á stuttgeil 2017
Starvsnevnd SSF hevur samtykt at taka út fylgjandi svimjarar afturat til Evropameistarastevnuna á stuttgeil 2017, sum verður í Royal Arena í Keypmannahavn hin 13. til 17. desember 2017. Vár Erlingsdóttir Eidesgaard (2001), Havnar Svimjifelag Alvi Hjelm (1996), Ægir
Úrslit frá FM á stuttgeil 2017
Her er offisielli úrslitalistin frá FM á stuttgeil 2017, sum var í Svimjihøllini í Gundadali nú um vikuskiftið, 3. til 5. november 2017. Hartil yvirlit yvir heiðursmerki og met.
So er tað FM á stuttgeil 2017
Svimjihøllin í Gundadali verður nú um vikuskiftið karmur um árligu FøroyaMeistarastevnuna á stuttgeil, sum samstundis er avgerandi fyri úttøku til NM/NJM og EM á stuttgeil í desember. Kringvarp Føroya sjónvarpar allar tríggjar finalupartar, frá kl 17:00 til 19:00, fríggjadag 3. … Continue reading


text:
Í Íslandi eru tey ovurfegin um føroyska stuðulin, og føroyingar verða bornir á lógvum í hesum døgum. Um tú ert í Íslandi, er tað bara at siga “ég eri færeyingur”, so fært tú avsláttur, koyrir ókeypis í hýruvogni, verður hálaður fram um í bíðirøðini ella fært eitt hugnaligt prát.
Og føroyingar uppføra seg eisini, sum tað er teirra egna landslið, ið spælir. Í stovum og á torgum hittast føroyingar, hava íslendsk og føroysk fløgg, og teir reisast og rópa, tá ið bólturin fer í málið.
Dysturin kann síggjast í sjónvarpinum hjá Kringvarpinum, men tú kanst eisini fylgja við á stórskíggja, tí dysturin verður vístur ymsastaðni kring alt landið, har áhugin er stórur. Higartil hava vit funnið fýra stórskíggjar, sum vísa dystin.
Dysturin verður aftur vístur í Vágsbotni, har fólk kunnu sita á trappuni. Og nú hevur Grót boðað frá, at dysturin verður vístur á stórskíggja í Töting í Syðrugøtu, og dysturin verður eisini vístur í Løkshøll í Runavík, og Skúlin við Streymin hevur eisini sett upp stórskíggja at vísa dystin.
Ísland og Ongland spæla klokkan 20 á leikvøllinum Stade de Nice í kvøld.


text:
Røða hildin á eldradegnum
Bergun Kass setti eldradagin við hesi røðuni
Lestrarstuðul 12. mánaðin eisini
Øll føroysk lesandi á hægri útbúgvingum fáa nú lestrarstuðul allar 12 mánaðirnar í árinum
Støðan ógvuliga álvarslig í Myanmar
Umleið ein hálv millión Rohingyafólk eru flýdd undan forfylging og harðskapi í Myanmar seinasta mánaðan
Ein føroysk marra rendi á land við fullum skipara
Reiðarin ynskir helst skipið har piparið grør, og tað kann ávirka ratingina hjá FAS, at Atlantic rendi á land í SvøríkiFyri haldarar


text:
Hóast internetið letur upp fyri stroyming og flestu filmar kunnu takast niður í stovuna, er tað ein sannroynd, at fólki dámar at síggja film í felag.
Tí skipar Filmsefelagið aftur í ár fyri tiltakinum “Filmsdagar í Felag” í Havnar Bio í døgunum 7.-11 september. Tá verða fimm úrvaldir filmar vístir. Høvuðsstuðul er ferðaskrivstovan 62 Norður, sum burturlutar eina ferð fyri tvey til Reykjavíkar, har altjóða filmfestivalur er. Umframt tey feløg, sum innleiða hvønn filmin, eru nýggir samstarvspartar í ár Býarbókasavnið og filmsfjepparafelagið Hygga Síggj.
5 fyri 300
Høvuðsendamálið við Filmsfelagnum og tiltakinum “Filmsdagar í Felag” er at savnast og vísa nýggjan, góðan film í Havnar Bio fyri ein bíligan penga. Upphæddin er tann sama sum í fjør: Fimm filmar fyri trýhundrað krónur og tíggju krónur fyri 3D brillur, tá tú keypir við skivuna. Vanligur prísur á netinum er 90 krónur fyri hvørja sýning. Støkkur tú inn á gólvið í Havnar Bio, eru 150 krónur at spara.
Innleiðsla
Stutt innleiðsla er til hvønn film. Tann, sum innleiðir, umboðar eitt felag. Fyrsti filmur er “Seinasti Kongurin” 7/9 kl 20, ið er um birkibeinar í Noregi í 1200-talinum og Sverra kong, sum vaks upp í Kirkjubø. Birkibeinar eru tey, ið gingu í fylking hjá Sverra kongi við nævuri vavdum um beinini fyri kulda. Sámiski Nils Gaup hevur gjørt spildurnýggja actionfilmin um birkibeinar. Forkvinnan í Norrøna Felagnum, Turid Christophersen, BA í søgu, fer at innleiða norska filmin.
Næstfyrsti filmur er íslendski “Sparrows” 8/9 kl 20, sum ungi meistarin Rúnar Rúnarsson hevur leikstjórnað. Filmurin er um at vaksa upp og finna ein samleika sum ungur á bygd í Íslandi í dag. Sakaris Stórá, limur í Felagnum Føroysk Filmsfólk, fer at innleiða sýningina.
Triði filmur er mest umrøddi týski filmur beint nú - “Fritz Bauer, ein ríkisfíggindi” 9/9 kl 20:30. Filmurin er um týska ákæran, ið var av jødiskari ætt, og fann krígsbrotsmannin Adolf Eichmann. Leivur Persson, løgfrøðingur og nevndarlimur í Búskapar- og Løgfrøðingafelagnum, innleiðir sýningina um ríkisfíggindan Fritz Bauer.
Fjórði filmur er “Pina” 10/9 kl 20:30, sum Wim Wenders gjørdi í 3D um týska dansaran og koreografin Pina Bausch. Dansarin og koreografurin, Jóna Kristin Thomsen úr felagnum MoDo, fer at innleiða sýningina við nýskapandi Wendersfilminum, sum verður vístur í 3D.
Fimti og seinasti filmur er “Captain Fantastic” 11/9 kl 20 við Viggo Mortensen, sum er pápin, ið tekur familjuna við sær út í skógin at liva. Men ber tað til hjá eini familju at ríva seg leysa úr nútíðarsamfelagnum? Jógvan Philbrow, formaður í Pedagogfelagnum, fer at innleiða sýningina.
Hvør er Wenders?
Tá nýggi Wendersfilmurin “Submergence” verður sýndur næsta ár, fara fólk úti í heimi sum aldri áður at varnast Føroyar sum filmsland.
Men hvør er Wenders?
Meðan “Filmsdagar í Felag” eru í Havnar Bio fer Býarbókasavnið, sum er við gongugøtuna í miðbýnum, at skipa fyri fyrilesturi við Súsonnu Sørensen, Pætur Marjunarson Dahl og Birgir Kruse um leikstjóran Wim Wenders við heitinum “Hvør er Wenders?” Fyrilesturin, sum er almennur og ókeypis, verður fyrsta filmsdagin, mikudagin 7. september, kl 18:30.
Filmsfjepparafelagið við stuttliga navninum Hygga Síggj fer í somu døgum at skipa fyri ókeypis midnáttarsýningum, sum varpa ljós á sama leikstjóra, Wim Wenders. Midnáttarsýningarnar eru í Ostahúsinum, aftanfyri Perluna, í mentanargøtuni hjá Tórshavnar kommunu. Sýningarnar eru hvørt kvøld kl. 23:00. Úravldu Wendersfilmarnir eru: “Alice in the Cities”, “Paris, Texas”, “Wings of Desire”, “Buena Vista Social Club” og “American Friend”.
Filmur í politikki
Nú kommunuvalið nærkast geva vit pláss fyri politiskum ætlanum um filmsgerð. Teir flokkar, ið stilla upp til kommunvalið, og hava film í teirra stevnuskrá, eru vælkomnir at melda seg til longu nú. So fáa teir fimm minuttir innan Wenders sýningarnar í Ostahúsinum, at siga biografgangarum í Havn frá um politiskar ætlanir við filmi. Higartil hava tveir flokkar, Framsókn og Tjóðveldi, boðað frá luttøku.
Nógvir filmar í felag
Føroyska filmsheystið er gróðrarmikið. Sakaris Stórá er liðugur við upptøkurnar til fyrsta filmin í spælifilmslongd, “Dreymar við Havið”, og Wim Wenders og Mike Day hava verið her í filmsørindum. Wenders við spælifilmi, sum sæst næsta ár, Mike við nýskapandi heimildarfilmi um grindadráp, sum Filmsfelagið frumsýndi í fullsettum sali í Havnar Bio 9. august.
Fleiri og fleiri ungfólk ganga í biograf í Havn, helst tí at útboðið í biografinum er sjáldsama gott, og meinlíkt skránni hjá biografum í stórbýum úti í heimi.
Samstarvandi partar
Grundsjónarmiðið við “Filmsdøgum í Felag” er at fáa fleiri partar at samstarva um eina filmstevnu í Havn.
Høvuðsstuðul er eins og í fjør ferðaskrivstovan 62 Norður, sum letur eina ferð fyri tvey til Reykjavíkar. Har er altjóða filmstevnan, Reykjavík International Film Festival, í døgunum 29. september til 9. oktober. Goymir tú atgongumerki til “Filmsdagar í Felag”, skrivar navn á, og koyrir tað í ein kassa í gongini í Havnar Bio, so ert tú við í kappingini um flogferðina fyri tvey við 62 Norður til Reykjavíkar. Drigið verður eftir seinastu sýningina, sum er “Captain Fantastic”.
Fert tú oman á Hvonn ein av filmsdøgunum, so fært tú eisini kaffi, te ella øl fyri einki, um tú vísur brúkta atgongumerkið til dagsins sýning.
Skráin fyri Filmsdagar í Felag sæst á heimasíðuni hjá Havnar Bio, sum er bio.fo. Filmsfelagið kunngerð eisini skrá og virksemi á Facebook.


text:
- Tíðindi, mentan og ítróttur
Viknaður løgmaður gevur sær umhugsanartíð
Tak niður
Samgongan fekk í dag eitt skot fyri bógvin, tá samgongu-tingmaðurin Kristin Michelsen boðaði frá, at hann ikki longur kennir seg bundnan at atkvøða saman við samgonguni.
Í brævi til Aksel V. Johannesen, løgmann og formann fyri Javnaðarflokkin, boðar Kristin Michelsen frá, at hann atkvøður mál fyri mál í løgtinginum. Víðari skrivar løgtingsmaðurin, at hann er ikki bundin at atkvøða saman við Javnaðarflokkinum, so leingi sum javnaðarumboðini í Tvøroyrar Býráð ikki vilja samstarva við seg.
Útvarpið hevur seinnapartin tosað við Kristin Michelsen, løgtingsmann og borgarstjóra á Tvøroyri, men hann hevur ikki fleiri viðmerkingar og ynskir ikki at gera samrøðu við útvarpið.
-Støðan er óheppin, men eg ætli mær ikki at gera nakað í óðum verkum, sigur Aksel V. Johannesen, løgmaður og formaður í Javnaðarflokkinu, sum gevur sær sjálvum umhugsanartíð
Hoyr eina longri samrøðu við Aksel V. Johannesen við at trýsta á pílin undir myndini.
Les eisini: Kristin Michelsen hóttir samgonguna


text:
Í dag, tann 9. januar 2018 er fyrsti dagurin, har samkynd pør fáa høvi at giftast. Tað er júst ein mánaði síðan í dag, at australska tingið samtykti lóg, um at loyva samkyndum hjúnarlagi.
Av tí sama eru samkyndar vígslur farnar fram, um alt landið í Australia í dag.
Í fjør var ein fólkaatkvøða hildin í Australia, ið skuldi avgerða spurningin um samkynd gifta skuldi loyvast ella ikki. Umleið 60 prosent av fólkinum í Australia atkvøddu ja fyri samkyndari giftu. Stutt eftir fór málið í tingið og ein stórur meiriluti av australsku tingfólkunum atkvøddu fyri málinum. Ein tingmaður nýtti eisini høvið, at fríggja til sjeikin hjá sær, ið var staddur í tingsalinum, meðan málið var viðgjørt.
Australia er nú millum tey nøkur 20 londini í heiminum, ið loyvir samkyndum hjúnarlagi.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Mynd: Randi Ward
Steinbjørn B. Jacobsen
f. 30.09.1937 – d. 12.04.2012
Steinbjørn B. Jacobsen, ein av okkara fremstu nútíðarskøldum, er farin. Steinbjørn kom sum eitt frískt lot inn í føroyska yrkjaraheimin við sínum stuttu, konkretu yrkingum. Nógv varð tosað um hetta yrkingaslagið, og nógv mettu hetta ikki sum yrkingar. Hvør kennir ikki hesa:
lotið
tolið
síl
smíl
á
á
Fyrst í 60 árunum, tá ið Steinbjørn kom heim til Føroya eftir at hava tikið seminarprógv sum fólkaskúlalærari, fingu føroyingar at síggja á føroyskum máli nýtt yrkingaslag og sjónleik, sum tók upp samtíarviðuskifti.
Steinbjørn royndist væl í teimum flestu tekstasløgunum og var ein skaldsligur oddviti. Hann skrivaði bæði skaldsøgur, filmsleikrit, hugleiðingar, sjónleikir, yrkingar og barnabøkur. Nú herfyri varð tosað um, at ein søga í barnaútvarpinum hevði ein heldur harðan málburð, sum ikki fall í góða jørð hjá summum, sum ikki heilt hava skilt, hvat veruligur skaldskapur hevur týða. Meg minnist einaferð, tá ið Steinbjørn úti á Háskúlanum legði fram eina av skaldsøgum sínum. Tá greiddi hann frá, at mamman hevði ringt til sín, og hon var ikki blíð. “Steinbjørn, góði,” hevði hon sagt. “Behøvist tú at banna í bókunum?” hevði hon spurt hann. Steinbjørn svaraði: “Momma, góða. Tá ið ein maður hevur fingið fingrarnar í spæli umborð á einum skipi, mitt úti á víðum havi, tá rópar hann ikki: “Jesus, vælsigni teg, sløkk spælið.” Hann rópar: “For, helvitið sløkk hatta spælið!” Steinbjørn vildi hava, at skaldskapurin hjá sær skuldi fortelja eina góða og veruliga søgu og verða inniligur – eins og Steinbjørn sjálvur.
Møtti tú Steinbjørn, so prátaði hann óført. Hann hevði altíð tíð til eitt gott prát, har hann tosaði um familju, skaldskap, og tíðina, hann starvaðist sum lærari í Húsavík og í Kommunuskúlanum. Steinbjørn var altíð líka glaður (men ongantíð líkaglaður) og fróður at hitta. Tá ið hann starvaðist sum lærari í Kommunuskúlanum, gekk hann altíð til arbeiðis. Var illveður, regn, kavi ella stormur, so gramdi hann seg ikki. Oysti niður, plagdi hann at siga, at hann ikki var vátur. Hetta segði hann ikki, tí at hann var tvørur. Hetta segði hann, tí at hann vildi ikki siga nakað ilt um Føroyar. Steinbjørn elskaði sítt land og tað fólk, ið her býr. Hvar hann fór, vardi hann sínar landsmenn.
Steinbjørn hevur havt nógv at siga fyri ungar yrkjarar, ið vildu royna seg. Hann plagdi at ummæla debutantar, men ongantíð hevðist hann at. Hann ummælti uppbyggjandi, soleiðis, at hetta unga skaldið kendi seg væl, og fekk áræði at yrkja víðari.
Einaferð, eg fyri tíggju árum síðani var og vitjaði Steinbjørn, fekk eg heildarsavnið Tinna og Tám (1997). Tá skrivaði hann í bókina:
Góði Oddfríður
Blíðan og harðan byr.
Tað grør um gangandi fót og svøltin verður sitandi kráka.
Bestu heilsanir
Steinbjørn
Steinbjørn visti, at lívið ikki bara hevði blíðan byr við sær. Hann visti kanska betur enn flest, at lívið eisini var hart.
Føroyski skaldaheimurin hevur mist eina týðandi rødd, men eftir stendur skaldskapurin og í skaldskapinum hoyrist røddin í hvørjum orði.
Eg fari at enda hesi fátæku orðini við ríku orðunum eftir Steinbjørn sjálvan. Yrkingin er úr yrkingasavninum Lív (1981):
Aftur og aftur
skal sólin rísa
Eitt ótal av eygum
Skulu møta henni
Men tvey eygu vanta
Tvey eygu
sær hon ikki
Friður veri við minninum um Steinbjørn B. Jacobsen (1937-2012)
Mynd: Randi Ward
Eftir Steinbjørn er henda bulmikla skaldaskráin:
Bøkur:
Við tær bøkurnar, hann sjálvur hevur givið út, er støddin á útgávuni nevnd.
Heimkoma, yrkingar 1966, 700 eintøk.
Fræ, yrkingar 1968, 500 eintøk.
Hønan og hanin, barnabók 1970, 2. útgáva 1976 samstundis á norskum, 3. Útgáva 1987, tilsamans 5000 eintøk.
Hin snjóhvíti kettlingurin, barnabók 1971, stóð á svenskum í Kammeratposten 1974, 2. útgáva 1987, tilsamans 5000 eintøk.
Mæið, barnabók 1972, 2. útgáva 1976 samstundis á norskum, 3. útgáva 1987, tilsamans 6000 eintøk.
Krákuungarnir, barnabók 1972, 4000 eintøk.
Kjøkr, yrkingar, 500 eintøk.
Lív og hundurin, barnabók 1974.
Á veg millum bygda, stuttsøgusavn 1975, 1000 eintøk.
Gráisteinur, barnabók 1975, 3000 eintøk.
Ivaliva og aðrir leikir, Ivaliva og einaktaran Fløskurnar leiktir í 1969, útgivnir 1975, 700 eintøk.
Skipið, sjónleikur, leiktur í 1975, týddur til íslendskt og leiktur í Þjóðleikhúsinum 1977, kom út í bók 1982.
Hin reyða ryssan, barnabók 1979, í norskari týðing 1980.
Maria og rossið, barnabók (framhald) 1980, í norskari týðing 1982.
Tægr, yrkingar 1980.
Lív og dýrini, barnabók 1981.
Lív, yrkingar, ognað øllum ið missa, 1981, 1000 eintøk.
Mia og Eyð, barnabók 1981.
Tey bæði í húsinum, sjónleikur 1982, 1000 eintøk, leiktur sama ár.
Brá úr USA, ferðafrásøgn 1982.
Dia og Mia, lesibók 1982.
Reyða, barnabók 1983 (endin á ryssubókunum), á norskum 1985.
Læraramyndir, yrkingar 1984.
Hall, skaldsøga 1984, 1300 eintøk, 2. útgáva 1985, 500 eintøk.
Sí og Sú, barnabók 1985.
Trý leikrit, 1985, 500 eintøk.
Uni og Una, barnabók 1987.
Sí og Sú síggja, barnabók 1987.
Tungl, yrkingar 1987.
Vár og mánin, barnabók 1989, samprent við norskari og svenskari útgávu.
Kasta, skaldsøga 1991, 1200 eintøk.
Lítli Páll í Nólsoy, barnabók 1992.
Tvey systkin, barnabók 1993.
Eftir nátungum, barnabók 1993.
Bárður Jákupsson, listabók 1994.
Húsið o.a. stutt, sjónleikir 1997.
Tinna og Tám, heildaryrkingarsavn 1997.
Jólabørn, 24 barnasøgur, útvarpskalendarin 1999.
Nólsoyar Páll, sjónleikur 2000.
Eg eigi, barnabók 2001.
Karr, yrkingar 2001.
Grund 1, minnisbrot 2004.
Grund 2, minnisbrot 2005.
Soleiðis er, útvarpsleikur 2006.
Grund 3, minnisbrot 2011.
Soleiðis er, útvarpsleikur. Hvørki leiktur ella útkomin.
Den gode vilje, sjónvarpsleikur á donskum, saman við Gunnari Hoydal, 1976.
Náttúran og børnini, barnafilmshandrit, 1977.
Her eru vit, barnasangir á ljóðbandi, 1984.
Flytifuglur, savn við útlendskum yrkingum, saman við Heðini M. Klein, 1972.
Sjón og seiggj, heiðursrit til Erlend Patursson, saman við Heðini M. Klein, 1983.
Ung orð 1, 1984 og Ung orð 2, 1985, søvn, saman við Árna Dahl og Ásu Magnussen.
Hon kysti hann, savn við føroyskum ástaryrkingum, 1985.
Floygd orð 1 og Floygd orð 2, 1988, savn, saman við Árna Dahl, Ásu Magnussen og Páll Sivertsen.
Heiðurslønir
1976 Barnabókaheiðursløn Tórshavnar býráðs
1981 Bókmentavirðisløn M.A. Jacobsens fyri Fagurbókmentir
1985 Barnabókaheiðursløn Tórshavnar býráðs


text:
Grammy Award
Grammy Awards (upprunaliga nevnt Gramophone Awards) er ein røð av amerikonskum tónleikavirðislønum, sum verða handaðar av Recording Academy fyri ársins bestu framleiðslur og framførslur innan tónleikavinnuna. Virðislønin varð stovnað í 1959. Grammy verður mett at vera líka týdningarmikil virðisløn fyri tónleikavinnuna, sum Oscar-virðislønin er tað fyri filmsvinnuna. Handanin verður vanliga hildin í februar og í løtuni eru tað ikki færri enn 108 ymiskir bólkar.
Grammy verður saman við Billboard Music Award, American Music Awards, og Rock and Roll Hall of Fame mett at verða ein av teimum týdningarmestu tónleikavirðislønunum í USA. Tað árliga Grammy show'ið er ein av teimum størstu kommersiellu hendingunum í tí amerikonsku tónleikavinnuni, og veitslan verður víst í sjónvarpi kring allan heimin.
Grammy-virðislønirnar verða handaðar eftir at limirnir í Recording Academy hava atkvøtt fyri teimum tilnevndu.


text:
Tað fær ein at minnast tíðina, tá ein nýggj Harry Potter bók var komin út. Tá stillaðu børn um allan heim seg tolin at bíða í langum røðum uttanfyri bókahandlar, fyri at vera millum tey fyrstu at fáa nýggju bókina.
Soleiðis var skilið eisini í nátt, men tað snúði seg ikki um eina Harry Potter bók. Talan er um nýggju bókina eftir blaðmannin, Micheal Wolff, sum greiðir frá støðuni handan leiktjøldini í Hvíta Húsinum og hjá fyrisitingini hjá Donald Trump.
Bókin avdúkar, eftir sigandi, eina rúgvu av hendingum ið eru farnar fram millum starvsfólk og Trump familjuna. Beinleiðis brot av samrøðum og útsøgnum frá, millum annað, fyrrverandi yvir-strateginum hjá Donald Trump, Steve Bannon, eru eisini at lesa um í bókini. Tað eru serliga útsøgnirnar hjá Bannon, ið hevur skapt stóru umtaluna um bókina. Útsøgnirnar hjá Bannon hava nevniliga fingið øði í Trump og hevur fingið hann at hótta Bannon við einum sakarmáli. Sjálvur sigur Trump, at bókin er tann bera lygn.
Bókin er longu flogin upp á listanum yvir ein av mest for-bíløgdu bókum á Amazon nakrantíð.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Rundskriv um frítíð og frídagar í fólkaskúlanum skúlaárið 2017/2018
Allir nevndu dagar verða roknaðir sum frídagar.
Framsýningar:
- Kvøldskúlaframsýningin komandi ár verður:
- í Kollafirði: Sunnudagin 18. mars 2018 kl. 15.00-19.00
- í Tórshavn: Leygardagin 24. mars og pálmasunnudag 25. mars 2018 kl. 14.00-19.00
Próvtøkur:
- Miðnámslærugreinir: Skrivlig og munnlig próvtøka verður í mai/juni.
- Dugnaskaparroyndir: Dugnaskaparroyndin eru vanliga í mars mánaði, og royndin fyri frítíðarsiglarar mánaðarskifti apríl/mai.


text:
Hans Jacob Højgaard
Hans Jacob Højgaard (* 11. september 1904 á Toftum - † 10. juni 1992 í Tórshavn) var ein av stóru tónaskøldunum í Føroyum í 20. øld.
Foreldur hansara vóru Daniel Jacob Højgaard, kongsbóndi á Regni og Hansine Marie Petersen úr Saltnesi.
Innihaldsyvirlit
Lív og virki[rætta | rætta wikitekst]
Pápin, Dánjal Jákup, var tiltikin kingosangari og kvæðakempa. Mamman, Hansina, var systir Fríðrik Petersen próst, ið eisini var politikari og sanghøvundur.
Sum aðrir unglingar fór Hans Jacob til sjós sum 15 ára gamal í 1919. Hann tók seturskipara eksamiu í 1923, men gjørdi í 1924 av at venda sjólívinum bakið fyri at fara á læraraskúla í Danmark. Á fólkaháskúlanum í Karise gjørdist hann fyri fyrstu ferð aktivur í kórsangi.
Eftir at hava lokið læraraprógv á Jonstrup Statsseminarium, vendi Hans Jacob aftur til Føroya sum 25 ára gamal í 1929.
Hann gjørdist lærari við Tofta skúla, har hann stovnaði Toftakórið, sum hann eisini vandi til hann flutti til Havnar í 1952.
Fyrsta almenna konsertin hann hevði við Toftakórinum uttanfyri heimbygdina, var í Sjónleikarhúsinum í Havn, tann 19 desember 1937.
Hans Jacob Højgaard smíðaði hópin av nýggjum løgum til føroyskan kórsang, eins og hann setti gomul løg upp av nýggjum.
- 1924-1925 Fólkaháskúla í Karise, Danmark.
- 1929 Kandidatur frá Jonstrup Statsseminarium, Danmark.
- 1929-1933 Annarlærari í Tofta Skúla.
- 1934-1952 Fyrstilærari í Tofta Skúla.
- 1953 - Lærari í Kommunuskúlanum í Havn.
Útgivið[rætta | rætta wikitekst]
Tónleikur[rætta | rætta wikitekst]
- 1976 - LP: "Í hesi sælu jólatíð", (Toftakórið, HJH stjórnar), HCW TÓRGARÐ
- 2003 - Fløga: "Í hesi sælu jólatíð", (Toftakórið, HJH stjórnar), HCW TÓRGARÐ
- 2003 - Komponisten Hans Jákup Højgaard, musikeksempel, RAES, Útvarp Føroya
- 2004 - Hans Jacob Højgaard 100 ár, TUTL
Bókmentir[rætta | rætta wikitekst]
- Thomas S. Anderssohn: Komponisten Hans Jákup Højgaard, et liv som traditionsbærer, nyskaber og lærer, Research Archive for Ethnomusicological Studies [RAES], Arendal 2003